Jende gutxi zen karrikan ni etxetik ateratzean. Hobe. Manetofoia neraman eta batzuk usteko dute jostatzeko dela. Atsaldeko seiak dira. Madrilgo gizonak utzitako zintak bultzatuta nabil. Lotsa ematen dit garbi eukitzea. Haurtxo batzuk eskola aldetik datoz; baina atsaldean eskolarik ez dute. Erdi-opor, uda-aurrea; ebaluazio edo etsamina berriak.\nSokatik eramaten ikusia nuen txakurra atera zait, aurrez-aurre, etxarte batean. Ikaratu egin da eta badijoa zetorren aldera. Ni poztu, berriz, bat-batean. Bizi da!, esan dut nere baitan: Ez dakit txakurraren biziak emandak poza den, ala bere hiltzaleen biguintzeak. Nola nahi dela, hor dago: bizi da.\n—Norena da txakur hori?, galdetu diot ezer jakin ez banu bezala eskolako haurrei.\n—»Txutxo» da! erantzun dit sei urteko neskatxa eder batek. Mutiko haundiak ibaira bota zutena...\nHan joan dira nere pozak. Ez zioten, beraz, kupiturik bizia barkatu; ahalegindu ziren azkeneraino beren asmo beltza betetzen.\n—Ibaira bota bazuten nola ez zen ito?\n—Soka hautsi ta, atera bai zen...\n—...eta ez diote orai ezer egiten?\n—Ihes egiten du eta ezin dute harrapatu.\n—...ikasi du nor diren, eta zer asmo zuten. «Txutxo gose dabil eta, beharbada, goseak eraginik oilategiren batean sartuko da eta arraultzeak jan. Gero esango dute gaiztoa dela, eta norbaitek ttiroz botako du. Bizian baztartua.\nNeretzat «Txutxo», gaur arte izenik ere ez nekien txakurra, bide txarrean sartu den gizadiaren irudia da. Gazte haiek, zortzi hamar urteko haur motzak, odol-giroa daramate bihotzean. Txakur gose baten oinazeak ez die minik ematen; bizidun baten odola dute jostagailu. Edo ibaian ito-arazteko soka. Nork erein du bihotz txiki hoietan hazi garratza? Ez ote gara denok hobendun?\nIkusia ikasten du haurrak, eta argizaigilearen etxean erortzen ez dena lerratu egiten da. Bildurgarri zait zezen lasterketa TV-an, eta ez nuke haurrentzat tiro-kontu, eta zapalketa bortitzik emango nik. Indioen oihuekin esnatzen dira gero gauaz ametsetan.\n«Txutxo» udaberrian baino hobeki da, haragiz ez bada ere, jakintzaz behintzat. Lepoko soka, urkabidea, bota du; adiskidetzat zeuzkanak ezagutu ditu eta inun lagunik ez duela badaki. Alde bat ; laguntxarrekin baino bakarrik hobe.\nHerri goienean laurogei ta bost urteko aitona topatu dut. Sugaiak daramazki, neguan bezala:\n—San Joanetan egur bila! Buruzpide ona!\n—Zuk esan. Iruzkia ere, nunbait alfertu egin zaigu; ez du berotu nahi. Noiz ikusi da urteko egunik luzeenean sutondoko giroa!\nEz haundi ta ez txiki kunkurtu antza Burua txuri eta begiak argi: gizon polita. Gerritik gora ez du gaitzik, burua ongi; ankak ez balitu hain nagi! Ladux.\n—Ezkerreko izter honek lotzen nau, gizona...\n—Zer nahi duzu! erantzun diot; atzean utzitako laurogei ta bost hoien ondorea.\n—Eskubiak beste horrenbeste baduzkela esan liteke ba...\n—Bai; hori ere hala da. Gauzak.\nMandozain herria izana da, noizbait, Udargi. Ongi bizi omen zen jendea. Arma-harri asko da etxetan. Estallerri eta Erriberako ardoa eramaten zuten Prointzira. Zaragoza jotzen zuten, beste alde hemezortzigarren mendean.\n—Galera izeneko gurdi haunditan zebiltzan orduan. Tresna horrek zapaldu zituen bizkarkako mandozainak; eta trenak baztartu zituen manda-gurdiak. Bizia hala da.\n—Haurtzarotik aldaketa haundiak ezagutuko zenituen zuk herrian?\n—Uuuu laa!! (ixilune bat) Eta nola adierazi? Gaurko haurrak ez dute, sinesten; gure asmaketa balitz bezala hartzen dute garai bateko bizia.\nMagnetofoia piztua dut. Berak ez daki zer den hori eta lasai mintzo zait. Madrilen jakinen dira Ladux-en gauzak.\n—Bederatzi urtetan hasi nintzen ni txertzai; hamabitan egin ninduten haltsai, eta herriko behi guziak zaintzen nituen. Handik laster, makila eskuan eramateko gauza izan nintzenetik, oihan-mutil edo goarda. Basoko aritz eta mendiko pago guzien berri banekien nik azkenean. Txori ta basa-pisti guziak ezagutzen ninduten eta nik ere bai bakoitzaren kantua. Seiak aldera jeikitzen nintzen uda denboran. Lehenago ere bai, askotan. Oihaneko musikak zoratzen ninduen. Polita da txoritxoen abestia; zoragarria... egazti mota askoren doinua erreberritu dit Ladux-ek. Ezin hitzez adierazi; magnetofoiez jasoa dut eta behin baino gehiagotan entzun dut geroztik.\n—Zer jaten zenuten?\n—Jan! Ahal zena. Sardina gauza haundia zen etxean; birendako sardina bat... eta pozik. Burua harrapatzeagatik asarratzen ginen anaiak. Buztanak baino jaki gehiago zuen buruak. Aberatsak bakarrik jaten zuten ogia. Artirinarekin egindako opil haundi bat zen gu bezalako pobreen janaria.\nLadux-ek etorri ona du. Euskal Herriaren zorigaitza agertzen digute bere esamesek. Amestu ere ezin diren zirritu beltzak:\n—Hamazazpi urtetan Bizkai aldera joan nintzen. Hura zen herriko gizaki guzien joera. Puentenuevo-ko harzulo ta minetan eman zidaten lana. Hango gure bizimodua ez esateko hobea da. Goizeko seiretatik atsaldeko zazpitara lurpean sartuta. Eta zer lana! Kapataz haiek mandoendako eginak zituen Jainkoak. Ez zuten hitz bat bestea baino politagorik; zer ahoskera!.\nEta makurrena, ez ginuela jaten ere. Behar bezala jan izan bagenu, janak eramango zuen gure irabazia. Zerbeit aurreratzeatik, erdi janean, goseak ibiltzen ginen beti. Gizonaren biziak oso gutxi balio zuen minetan. Eta bizirik ateratzen zena, bularretatik erreta itzultzen zen etxera...\nGure aita-amek hezurretaraino sartua zuten bildurra. Berri txarraren zai egoten ziren urte guzian. Orai esango dizut ene izeko bati gertatua. Sorra zen gaixoa, eta oso emakume ona. Pobre zarrapailtsua gu bezala.\nGau batez, txerriak kurrixka eta erausika hasi zitzaizkion etxean. Zerbait bazela konturatzen zen eta ez jakin zer.\n—Naun eta gure mutikoa dela! esan zuen bere baitan. Beti txarrena gogoan.\n—(...hotsak; lehenagoko hotsak)\n—Miel-Anton, hi alhaiz? Pentsatzen nian, bai... Onez heldu haiz?\nBihotza punpaka duela, erdi jantzian badator ama gaixoa ataria idekitzera —Ba nian bildurra!— zion bere baitan, eskiletak jeistean. Zer egin behar diau orai, hi gaixotuta?\nJetxi da, ataria zabaldu ta inor ez. Ilargi ederra zeruan eta izotza ari kanpoan. Goizeko hiruak. Txerri hotsak.\n—Jesus, Jesus! Zer den sorra izatea! Ustez semea zen eta txerrien hotsa. Hala hobe.\n—Bularretatik gaizkitzen zirenak laguntzarik bazuten?\n—Lagundu? Bai zera! Atsaldeko zazpitan lanetik atera ta afari legea, egin orduko kapataza ondoan:\n—Joan behar duk lanera? —galdetzen zigun.\n—Ez ginen zuti egoteko gauza izaten, eta ezetz esaten bagenion kopeta txarra. Gau erdiraino berriz lanera. Goizeko seietatik egin zazu gau erdiraino lana. Ezin zuena etxera; eta gaixo zegoenak ezin zuen hori eta gutxiagorik ere. Hala despegitze gintuzten.\n—Zenbat irabazten zenuten?\n—Egunean bederatzi sueldo, eta eskonbrotan zebiltzenak hamaika.\n—Zenbat denbora egon zinen Bizkaian?\n—Euskalduna hala ibilia da, eta bestela Ameriketara joan behar. Ego Ameriketarako joera gehiago zuten, garai hartan, gure mutilak. Gero etorri zen Ipar aldeko artzainena.\nLandux Nafarrora itzuli orduko olagintza (industria) hiru lau puntutan sartzen hasia zen eta hortaz baliatu zen bera. Gure dirudunak, halare, ez zuten bide hortatik jarraitu nahi; eragozpen haundiak ikusten zizkioten langileriari: nahasketak, ohitura onen arrisku, elizaren heriotza. Hitz batean esateko, infernuko etsaia bere galtza gorriekin. Horregatik, Nafarroan bazen dirua, baina eltze mututan sartua. Ez zen aurreramendu haundirik ikusiko denbora luzean.\nUdargin ez zen dirurik ikusten, gizakiak minetatik ekartzen zutena ez bazen. Beste alde, familia haundiak izaten ziren eta emakumeak ere ogia ekarri behar.\n—Udargi-ko emakumearen bizia latza izan da munduan, dio Laduxek. Inun baino gogorragoa. Ezkondu aurretik ihitera joaten zen Iruñerrira eta udazkenean subesketara Prointzira. Behin ezkonduz-gero aitzurra ta laia hartu ta lurrarekin borrokan.\n—Gaztetan ere aterabidea bazuela esan duzu?\n—Bai, beharko! San Joan eguna festa haundia izaten zen herrian. Lizar ostoz eta iraz betetzen ziren atal aurreak; soinua ta suak. Elizan, berriz, din-bi dan-ba gelditu gabe ezkilak. Urteko jairik politena. Gaueko hamarretaraino ibiltzen ziren neskixak dantzan. Gero, buruko azaletan beron puska guziak sartu ta gauaz Iruñera. Argi sentirako, Santo Domingo esaten dioten plazan salgai egoten ziren Udargiko langileak.\nBerrogei ta gehiago kilometro bada Iruñera. Egun guziko dantza anka puntetan zutela egiten zuten, oinez, bide guzia. Ez zen autorik orai bezala. Eta lorik gabe gari epaitzera...\n—Lanaren arabera ordaintzen zieten: hemezortzi sueldo eta libera bat ogi, erregu-herriko. Lau pezta ta erdi, alegia. Behar zuten baba guzia ematen zien gainera nagusiak. Okela beren kontu. Etxe batzutan ardoa eskaintzen zieten eta beste batzutan ez. Obanos, Gares eta Santa Feliziaren berri ongi bazekien hemengo emakumeak. Baina, ez zuen beti denbora ona egiten; orduan baba bakarrik botatzen zien nagusiak.\n—Ikusten denez, baba hutsean bizi ziren gaixoak?\n—Etxetik eramaten zuten urdaia eta hori sartzen zioten eltzeari koipetako. Denbora berean okeletako balio zien. Sasoi hobereneko jendea.\n—Sosarekin zer egiten zuten?\n—Jantzi lehenik; emakume ziren oraikoak bezala. Bi, hiru eta lau gona berdin jazten zituen festetan emakumeak. Ondotxo zegoenak, gehiago. Gona gorri eta nabarrak izaten ziren. Txori-begidun eta marra luzeak. Denen azpitik, mihixazko zuria. Manton ederrak ere agertzen ziren, etxean gelditu ziren lagunen indibidiagarri. Hori zen orduko fantesi guzia.\n—Subesketa ere aipatu duzu?\n—Liho lanari esaten zioten subesketa. Gure ardazketa. Iruinera San Joan bezperan bezala, Andra Mari urriko egunean joan ohi ziren Prointzira. Gehienek hartuak zituzten beren etxeak. Altsasuko feritan itzultzeko joaten ziren batzuk eta Gabonetaraino besteak.\nEntzuna diot norbaiti nagusi moxkorrarekin izan zuen bildurra. Bestela ona omen zen gizajoa; besoa gehiegi jasotzen. Gau batez etxekoandrea falta eta bera bakarrik gertatu etxean. Nagusia, beti bezala ostatuan. Anketako lokarriak kendu eta itxi omen zion barnetik ataria. Heldu da, noizbait, gizon hori eta hasten da ate joka:\n—Arraioa! Zabaldu ataria!\n—Nun da etxekoandrea?\n—Ez da oraindik etorri.\n—Argitu arte ez diot nik inori sarrerarik ematen.\n—Apereju ona ez zera zu, Nafarroatik etorri ta etxez jabetu!\nBiharamonean etxekoandreari gertaera —pasaizua— kontatu ondoan, etxe hartatik :alde egitea hobe lukeela adierazten dio:\n—Ez, gaixoa —erantzuten dio etxekoandreak—; Jainkoak emandako gurutzea jasan behar du bakoitxak.\nDenborarekin, beste edozein lani lotzen ziren Prointzian. Ira (garoa) biltzen eta berdin sagarditan.\nGaurko egoera zortzi hamar urtez lortu da Udargin. Herria ustutze zijoan. Frantzia eta Suiza aldeko, oihan lanak erremin kiratsa utzi zuen oraiko gaztetan. Ez zen, han ere, baratze guzia lore. Beti gertatzen dena, batzuen izerdiaz beste batzuk balia.\nAlpes menditako itzuliaren ondotik Prointziako lantegitako gurutze bidea. Zortzietan lanera sartzeko sei ta erdietan, gutxienez, jeiki behar. Trena hala autobusa hartu; ordu galduak. Irabazirik ez eta lanean hasterako gastu bat egina. Atsaldean lanetik atera ta, etxera orduko gaueko hamarrak. Eta Udargi-ko neguak ez dira motorrean joan etorrika ibiltzekoak. Jakiak eta ostatuak, berriz, asko eramaten du gaurko egunean.\nUdargi-ko jendea, egia esateko herrikoia da. Eta, ez gaiztoa, askok uste duten bezala; azal gogorrekoa bai, behar bada. Nunahi gertatzen dena, badira ere larru-xuri hitz leunak, eta hoiek ematen didate bildurra. Lagunen saretatik gorde nazala Jainkoak, etsaienetatik neroni aterako naiz.\nHerrikoia izatea zerbait da, baina beharrak bultzatzen du azkenean gizona. Eta, esan dena, herria hustutzen zijoan. Lanik ez zen eta lantegi ingurura ezkontzen ziren gazteak. Bitartean, etxe zaharrak belartegi eta, gerota kafi gehiago hutsik.\nFabrikaren bat ekartzeko gogoa zaharra zen herrian. Azken urte hauetako agintarien joera ikusita, ez dagoen zulotik dirua ateratzeko prest dago jendea. Lehenbiziko urratsak eman ere bai: lurrak erosi, urak hartu, argia ekarri eta zor haundi baten emaitza gozoa erromesa guziei eskaini. Gertatzekoa zena etorri zen orduan: uda aurretik kukua, eta kuku maltzurraren gezurretan erori ziren denak. Haizeak ereman zuen, gero, amets haundien hostajea.\nLadux-en bizi gailurretik herriari begiratua ematea, bide mehar neketsuen ondoreaz jabetzea da. Ez da bat bateko lana izan herrian fabrika bat sartzea; ez eta ere erraza. Orai horda. Uda.


Basauri Bairen ingurumen-politikak helburu hauek izango ditu: herri jasangarri eta osasungarriagoa lortzea. Horretarako, beharrezkoa da uraren eta energiaren gestio egoki eta arduratsua egitea, kontsumoa berbideratzea, eta hondakinen gestio eredua aldatzea.\nBasauri Bai tokiko ekonomia bultzatzearen alde dago. Kontsumo arduratsu eta jasangarria, energia berriztagarrien kontsumoa, eta hondakinak eta kutsadura murriztea bultzatzen ditugu. Hauxe proposatzen dugu:\n“Zero hondakinak” estrategia definitzea, hondakinen gaikako bilketa areagotzea, eta errausteko zaborrik ez sortzea.\nUdalerri osoan, materia organikoa gaika biltzea eta konpostaje komunitarioa sustatzea.\nOntzietarako gordailu, itzulketa eta berrerabilpen sistemak bultzatzea.\nHondakinak murriztu, kudeatu eta birziklatzeko dagoen beharraz ohartarazi eta kontzientziatzeko programa integral bat garatzea.\nBasauri osasungarriago baten aldeko politikak.\nIngurumen-gestio ona egin beharra dago, kutsadura akustikoa eta aire eta uraren kutsadura gutxitu eta kontrolatzeko. Hauxe proposatzen dugu:\nArnasten dugun airearen kalitateari buruzko eta egiten zaion kontrolari buruzko informazioa zehaztea.\nUra aldian-aldian kontrolatzea, eta isunak jartzea kutsadura kasuetan (ibaietara egindako isurketak).\nKutsadura akustikoa murrizteko neurriak ipintzea.\nKontsumo arduratsu, lokal eta ekologikoa. Hauxe proposatzen dugu:\nIrabazi asmorik ez duten kontsumo talde eta kooperatibak babestea.\nHilero bertako artisautza produktu ekologikoen azoka antolatzea.\nHiri-baratze komunalak bultzatzea. Eskola-baratzeak ere sustatzea.\nBasauri, animalien lagun\nAnimaliei tratu ona ematearen alde jardutea, haiei sufrimendurik ez eragiteko.\nTokiko administrazioak konpromisoa hartu behar du, beste eredu energetiko eraginkorrago batean oinarritzeko; aurreztekoa, energia berriztagarriak darabiltzana, eta berotegi efektuko gasak gutxitzeko helburua duena.\nUra eta energia oinarrizko baliabideak dira, eta herritarrek bermatuta izan behar dute berori eskuratzeko modua. Hauxe proposatzen dugu:\nFamiliei ura eta energia inoiz moztuko ez zaiela bermatzea.\nUdal zentroetan, eraikin publikoetan eta eraikin berri guztietan, energia berriztagarriak ezartzea.\nEraikinak zaharberritzea, bizileku egokiago, irisgarriago, eta energia aurrezteko egokiago bihur daitezen.\nTeknologia berrien bidez, herriko argiztatze sistemaren gastua kontrolatzea eta murriztea..\nIturri berriztagarrietatik datorren energiaren kontratazioa lehenestea.\nHezkuntza arloan, sentsibilizazio eta kontzientziazio programak zabaltzea.\nGiza jardueraren eraginez, geure basoak eraldatu eta murriztu izan dira, eta jatorrian zeuzkaten bereizgarriak galdu dituzte. Bertako basoa, baso autoktonoa, errekuperatzeko plana zehaztu behar da, bai eta gune berdeak eta parkeak jagon ere. Hauxe proposatzen dugu:\nBertako basoaren errekuperazioa bultzatzea.\nNaturarenganako errespetu eta ezagutza sustatzea, hezkuntza programen bitartez.


Atlantikaldia 2018, Errenterian: Nneka, Bebe eta Esne Beltza, kontzertuak | Musika | EiTB\nAtlantikaldia 2018, Errenterian: Nneka, Bebe eta Esne Beltza, kontzertuak\nIrailaren 21ean eta 22an egingo dituzte kontzertu guztiak. Egitaraua oraindik ez dago erabat itxita.\nAtlantikaldia Kultur Topagune eta Musika Jaialdiak aurtengo edizioaren aurkezpen ofiziala egin du gaur. Ekitaldian, bosgarren edizio honetan Errenterian arituko diren zenbait musika talderen izenak iragarri dituzte, nahiz eta ez duten egitaraua erabat itxi.\nBebe, Nneka, Esne Beltza eta 47Soul izango dira, hain zuzen, jaialdiko kartelburuak. Irailaren 20a eta 23a bitartean arituko dira artista horiek, kulturen eta musikaren arteko topaketa izan nahi duen aipatu jaialdian.\nHorrekin gzutiarekin Itsas Korronteetan murgiltzea lortu nahi du Atlantikaldiak, pertsonen, kulturen eta ohituren arteko harremanak sendotze aldera.\nIrailaren 21ean igoko da oholtzara 47 Soul taldea, 20:00etan. Esne Beltzak hartuko du beranduago lekukoa, 22:30 aldera.\nLarunbatean, berriz, Nneka eta bebe izango dira protagonista nagusiak. 20:00etan eta 22:30ean arituko dira, hurrenez hurren.\nEskaintza musikala ez dago oraindik erabat itxita. Antolatzaileek jakitera eman dute hurrengo asteetan argituko dutela zein izango diren egitaraua osatuko duten gainerako taldeak.


Smile Festival saria jaso dugu Tolosa Merkatekin - adaki\nJoan den martxoaren 7an “Smile Festival”-eko “Marketin Zuzeneko merkataritza erabilerarik Onena”-ren saria irabazi genuen; Madrilen ospatu zen eta izaera europarra duen jaialdi honek publizitate estrategia moduan umorea erabili duten Europako kanpainak saritzen ditu.\nSaritutako lana “Elvis lokal bila” Tolosako Udalak eta Tolosa Merkataritza Elkarteak abian jarri zuten Tolosa Merkat proiektuaren baitan egin genuen. Helburua udalerrian merkataritza-dentsitate txikiko eremuetan merkataritza berreskuratzea eta ekintzaileei negozio aukerak sortzea zen; horretarako 5 urtetarako baldintza ezin hobeetan lokalak eskainiz.\n“Elvis lokal bila” kanpainaren xedea merkataritza jarduera bat martxan jarri nahi zuen pertsona ekintzaile orok Tolosako Udalak abian jarritako negozio ideien lehiaketan parte hartzea zen. Kanpainako ekintza nagusia Tolosako Zerkausian egin zen flashmoba izan zen. Flashmobak negozio-ideia lehiaketaren lehen sariaren balizko irabazlea den Antton Elvis eta bere lagunen presentzia izan zuen. Ezustean Elvis eta bere lagunak Zerkausira sartu ziren modu deigarri batean ile-apaindegi berriaren sustapena egiteko. Horrez gain, kanpainaren baitan informazioa emateko foiletoak, kartela eta webgunea egin genituen.\nKanpaina osoa hemen ikus dezakezue: Tolosa Merkat


Gorenak berretsi du Castejongo zentrala legez kanpokoa dela | Gizartea | Berria\nGorenak berretsi du Castejongo zentrala legez kanpokoa dela\nElerebro enpresak jarritako helegitea atzera bota du epaileak. Epaiak arrazoi eman diela adierazi du Castejongo bizilagunen abokatuak\nCastejongo zentral termikoetako bat. IÑIGO URIZ / ARGAZKI PRESS\nHamaika urte igaro dira Espainiako Industria Ministerioak Castejongo ziklo konbinatuko zentral termikoa egiteko baimena eman zuenetik. Hiru urte eta erdi, Madrilgo Justizia Auzitegi Nagusiak zentrala eraikitzeko baimena baliogabetu zuenetik. Orain, erabaki hori berretsi du Espainiako Auzitegi Gorenak, Castejon 1 eta 3 zentralen jabeak —Elerebro enpresa elektrikoak— jarritako kasazio helegitea atzera botata. Hortaz, zentral termikoa legez kanpokoa dela berretsi du epaileak. Eta erabakia apelaezina da.\nGorenak ez ditu aintzat hartu enpresak bere helegitean emandako argudioak, eta ohartarazi dio ebazpen judizial bat atzera bota ahal izateko ez dela nahikoa horrekin ados ez egotea: «Eginiko balorazioa irrazionala edo arbitrarioa dela justifikatu beharra dago». Epaileak nabarmendu du zentral termikoaren jabeek ez dutela halakorik egin; eta, beraz, egokitzat jo du 2013ko sententzia.\n400 megawatteko ziklo konbinatuko zentralen jarduna «gogaikarria, kaltegarria eta arriskutsua» dela nabarmentzeaz gainera, ebazpen hark azpimarratzen zuen Castejongo zentralaren kokapenak «oinarrizko araudia» ere ez zuela betetzen. Zentrala herritik 500 metrora eraiki zuen Elerebrok, eta, gutxienez, 2.000 metrora egon beharko luke.\nUrte hartan, UPNren gobernuak alegatu zuen gutxieneko distantziak errespetatzeko araudia ez zela derrigorrezkoa eta ez zegoela zertan Nafarroan ezarri; eta kasazio helegitean, antzeko argudioak erabili zituen Elerebrok. Baina Auzitegi Gorenak helduleku hori ere kendu dio enpresari, 2.000 metroko gutxieneko segurtasun distantzia aplikatzeko betebeharra duela gogorarazita.\nCastejon 1 eta 3 zentralen jabe da Elerebro enpresa —HC Energia taldearen barruan dago orain—. Gorenak 2011n ebatzi zuen Castejon 1 eraikitzeko baimena legez kontrakoa izan zela; eta Castejon 3ren aurkako sententziak ere pilatu egin zaizkie arduradunei. Hala ere, ez dituzte instalazioak itxi. Pizturik daude oraindik, azken urteetan erabili ez dituzten arren.\nErribera Zentral Gehiago Ez plataformak eta Sustrai Erakuntzak behin baino gehiagotan kritikatu dute zentralak zabalik segitzea, epaiek kontrakoa agindu arren. Bide horretan, elektrizitate enpresek bidelagun eta konplize izan dute UPNren gobernua. Hala, Jose Carlos Esparzak, Etxebizitza eta Lurralde Antolamenduko kontseilari zenean, askotan berretsi zuen ez ziola ustiapen baimena kenduko zentral termikoari. Are gehiago: gobernuak berak helegiteak jarri zizkien zentral termikoaren kontrako sententziei, enpresaren interesak bere eginez.\nCastejon 3 zentralaren aurka salaketa aurkeztu zuten herritarren izenean, Auzitegi Gorenaren azken epaiaren balorazio ona egin du Dani Maeztu abokatuak. «Prozedura judiziala abiatu zenetik zortzi urtera, epaiak bukaera eman dio amaigabea zirudien auzi honi, eta, gainera, arrazoi eman die bere garaian zentrala eraikitzearen kontra egin zuten Castejongo herritarrei».\nAbokatuaren irudiko, Gorenak berretsi egin du zentralaren legezkotasunik eza. «Zentrala eraikitzeko Espainiako Industria Ministerioak 2005. urtean emandako baimena ez zen zuzenbidearen araberakoa izan. Hortaz, baimena baliogabetuta, Elerebroren ziklo konbinatuko zentralaren jarduera klandestinotzat jo du epaiak».\nBestalde, proiektuak ingurumen txostenik ere ez duela nabarmendu du Maeztuk. «Ondoriozta dezakegu Castejongo zentralak, gaur egun, ez duela ez Industria Ministerioaren baimenik, ez ingurumen txostenik ere. Hortaz, bere jarduera legez kanpokoa da».


Irabazlearen bila - zaldilasterketak.eus\nZaldi lasterketen jokoa irabazlea asmatzean datza. Bakoitzak gure faboritoa aukeratu behar dugu. Sarritan, zale berriek zaldiaren izenean edo kolorean fijatuta egiten dute aukeraketa. Jokuzale amorratuek aldiz, zorteari ikusitako keinu batean…. Baina lasteketazaleak badaki aurrez zer aztertu behar duen eta hipodromoan non jarri behar dituen bere begi zorrotzak irabazlea asmatzen saiatzeko.\nCharles Bukowski idazleak hala esaten zuen: “Ezin da hipodromora joan zortearen aldeko apustua egitera. Gauza bera litzateke etxean geratu eta amonarekin bingoan jokatzea”.\nGoazen bada ikustera zein estrategia dauzka eskura lasteketazaleak, zaldi baten aldeko hautua hausnarketaren ondorioz egiteko. Hementxe dituzu ohar lagungarri batzuk , zuk zeuk zeure ondorioak atera ditzazun:\nPaddockean zaldi bat aurrez-aurre ikusten duzunean bere sasoiari buruz informazio asko jaso dezakezu. Zorroztu begiak, atleta bati begira zaude eta. Zaldiaren osasuna, egoera fisikoa eta izaera ebaluatu ditzakezu lasterketaren aurretik. Zaldi bat izerditsu edo aztoratuta baldin badago, seinale txarra da izan daiteke. Aldiz, lasai eta orekatuta badago, hobeto korritzeko aukera gehiago izango ditu. Gihartsu, ile eder, begirada zorrotz eta belarriak tente eta biraka baldin baditu… zaldi hori korritzeko irrikan dagoela esan genezake. Aldiz, burumakur, begirada triste eta tripaduna bada, sasoi faltaren seinale izango da. Zure begiek esaten dizutenari kasu egin.\nLasterketen eskuprograman zaldi horren azken emaitzak ikusi ahal izango dituzu. Korritu dituen azken karreretan izandako postua zenbakiekin adierazten dira (1, 2, 3, 4, 5… eta hortik aurrerakok 0 batekin). Sasoi onean dagoen zaldiak zenbaki txikiak izango ditu bere azken lasterketetan. Baina, kontuz, garrantzitsua da ere jakitea lasterketa horien testuingurua: zenbat partaide ziren, lasterketaren kategoria, zenbat denbora pasa den, hipodromoa eta abar.\nHipodromora joan aurretik zaldiei buruzko informazio zabalagoa eskura dezakezu kontsultarako interneten dauden datu base ezberdinetan. Bertan zaldiaren curriculumaren azterketa egin eta frogatu ahal izango duzu zeintzuk diren ondoen egokitzen zaizkion baldintzak: lurra bera (belarra edo hondarra?), lurraren egoera (gogorra? biguna? lokatza?), distantzia, hipodromoa, soka eskubirantz edo ezkerrerantz?… Aldagarri horiek oso garrantzitsuak dira, zaldi bat ondoen egokitzen zazikion baldintzetan emango baitu bere emaitzarik onena. Gaur egun bideoak ere badaude, zaldiaren azken lasterketak nolakoak izan diren ikusteko.\nBere balioan izandako gora-beherak aztertzea ere ez da alperrik. Zaldiaren gaitasunen ebaluazio numeriko bat besterik ez da, baina ideia bat eman diezaguke zaldiaren bilakaeraz eta arerioekiko izan dezakeen aldeaz (gogoratu teorian kilo batek gorputz bateko aldea suposatzen duela).\nLasterketa bakoitzeko apustuetan zaldi bakoitzak irabazteko dituen aukera teorikoak ere islatzen dira. Zaldi bakoitzak prezio bat du, baina prezio hauek (probabilitateak) gorabeheratsuak izan daitezke. Zaldi baten prezioa igo edo jaitsi daiteke apustuetan, eta mugimendu horiek apustuzaleek jarritako diruan oinarritzen dira. Murrizten bada zaldi horren aldekoak gero eta gehiago direla iradokitzen du, eta alderantziz.\nHipodromoa iritzi, uste, zurrumurru eta aholku zurrunbilo bat izaten da lasterketa egunetan. Tertulia bakoitzean zuk zeuk erabaki nori kasu egin. Edo inori ez. Komunikabide ugarik ere euren pronostikoak argitaratzen dituzte, mota guztietako formatuetan. Kontsultatzea beti ere lagungarria izaten da, agian kontuan hartu ez ditugun xehetasunen bat besteek antzeman dutelako. Baina guk gomendatzen dizugu zure irabazleak zure ondorio propioetatik ateratzea. Hori baita dibertigarriena. Eta norbaiten pronostikoei kasu egitekotan, zaldilasterketak.eus-ekoak gomendatzen dizkizugu. Ez dakigu irabazle asko asmatuko ditugun, baina behintzat, euskaraz aurkituko dituzun bakarrak izango dira. Hori seguru.


Errigora egitasmoaren bultzatzaileak, gaur.\nargitaratua 2015 Urria 08\nZirkorako tailerrerako ez du jende askok izena eman. Hori dela eta, pentsatu dugu urritik abendura ematea, astean behin . Urtarriletik aurrera erabakiko da jarraitu ala ez, hemendik aurrera izena ematen dutenekin. ·\n*Matrikula 30 €koa izango da.\n*Eskolak asteazkenetan izango dira 13:20etatik 14:20era\n*Urriaren 21eko eta 28ko saioak dohain izango dira, baina izena eman behar da antolatu ahal izateko\nURRIAREN 21-28an Zirko-Tailer sustapenean izena eman egin behar da antolatzeko. Eta azarotik aurrera egin nahi duzuenok ere bai, lehen eman ez baduzue.\nMalbarismoa, akrobazia... norebere gorputza hobeto ezagutzeko eta jendartean aritzeko gaitasuna landuko , besteak beste.\nUdalekuak 2015:Hona hemen zirko tailerrean aritu diren haurren ikuskizuneko hasierako zatitxoa. A ze nolako artistak zareten!! Mila esker Ipotx!!\nPosted by Beasaingo Ikastola on Ostirala, 2015.eko Uztailak 10\nargitaratua 2015 Iraila 28\nIkastola ereduari gorazarre, ikasturte hasierako ekitaldian\nGehiago irakurri: Larunbatean Beasaingo Ikastola omendu zuten EHIn, beste hiru ikastolarekin batera\nargitaratua 2015 Iraila 25\nZorionak bere diplomak jaso dituzten ikasle guztiei. Oso maila ona dute gure ikasleek, eta berriro ere harrotu gaituzte. Zorionak gure ingeleseko irakasleari ere.\nBeasaingo Ikastolak eta Elduaien Akademiak hitzarmena sinatu zuten 2014-15 ikasturtean. Aurtengo Udalekuetan ere Elduaien Akademiarekin lan egin dugu , eta aurrerantzean ere eguerdietan Lehen Hezkuntzako ikasleentzat osatuko dugu taldea eguerdietan.\nEuskaraz arratsaldeko 4etatik 6etara, astelehenean, asteartean eta asteazkenean. Eta erderaz 11etatik ordubatetara astelehenean eta asteartean. EHIrekin batera antolatutako ikastaroa dugu. Astelehenean eman daiteke izena..Euskarazko talderako geratzen da libre plaza gehien. Ez dago matrikularik ordaindu beharrik. Dagoeneko 13 lagunek eman dute izena. Irakaslea, Imanol Artola da. Imanol Artola Arretxe 25 urte dituen gazte amezketarra da.\nGehiago irakurri: GURASOENTZAKO EUSKAL JOLASEN ikastaroa hasiko da astelehenean.\n2015-16ko Ikastolen Ikasturte hasierako ekitaldian BEASAINGO IKASTOLA omenduko dute.\nargitaratua 2015 Iraila 24\nPublifikazio legearen ondoren lau ikastola berri sortu ziren Ekidegon: Azpeitikoa, Elorriokoa, Leioakoa, eta Beasaingoa. Lau ikastolok egindako ibilbidea hartuko da aintzakotzat, eta bertan Beasaingo Ikastolaren izenean Andoni Sarriegiri ere egindako elkarrizketa ere ikusi ahal izango dugu...\nGehiago irakurri: 2015-16ko Ikastolen Ikasturte hasierako ekitaldian BEASAINGO IKASTOLA omenduko dute.\nIkasturte hasierako IKASTOLAKIDEOK bilera ospatu genuen Irailaren 17an\nBEKAK ESKATZEKO EPEA ZABALIK.\nIkasturte berri on !\nIKASTURTE HASIERAN ETXETIK EKARRI BEHARREKO MATERIALA\nHAUR MASAJEA, URTEA BITARTEKO IKASLEENTZAT\nOrrialdea 20-(e)tik 38-(e)ra


Saray Perez Castillaren Paisaia ikusezinak erakusketa, ikusgai. Deia, Noticias de Bizkaia\nirailaren 2ra arte\nRekalde Aretoko Kabinete Abstraktuan garatuko da oroimenaren eta lurraldearen gatazketara hurbiltzen den erakusketa\ndeia.eus - 2018(e)ko abuztuaren 5a, igandea - 12:49etan eguneratua\nSaray Perez Castilla artistaren Paisaia ikusezinak\nBILBO. Saray Perez Castilla artistak "Paisaia ikusezinak" erakusketa garatuko du Rekalde Aretoko Kabinete Abstraktuan. Erakusketa hau Bizkaiko Foru Aldundiaren Barriek 2018 Programaren barruan sartzen da eta irailaren 2ra arte egongo da irekita.\nSaray Pérez Castillaren lana oroimenaren eta lurraldearen gatazketara hurbiltzen da, teknologiaren eta ahozkotasunaren erabilera leun batetik abiatuta. 2015etik, Tindoufeko (Aljeria) saharar errefuxiatuen kanpalekuen inguruko lanak egin ditu. Kanpalekuetan bertan, paisaiaren eta historiaren esperientzia subjektiboan sakontzeko prozesu luze bat garatu du deyar-ekin (jakintsuak hassanieraz) izandako elkarrizketen bidez. Entzuketa kolektiboak, erakusketan ukimen-materialen eta -formen bidez aurkezten direnak, zentzumen-konplexutasun handiko mundu bati buruz hitz egiten digute eta, bertan, begia ez da organo nagusia.\nErakusketa horretan, grabaketekin batera, Espainiaren lehengo kolonia zenaren eta gaur egun Marokok okupatzen duen inguruan eusten ari diren Sahararen aldeko ekintzaileek egindako dokumentazioa aurkezten da. Teknologia eta hitza lotzeko, salatzeko eta ikusgarritasuna emateko askotariko moduak azaltzen dira, erresistentziaren alderik humanoenetik.\nSaray Pérez Castilla (Gamonal/Bilbo, 1987). Diziplinez haragoko artista. Arte Ederretan lizentziaduna da Euskal Herriko Unibertsitatean. Bertan, Zeramika: Artea eta FuntzioaMasterra egin zuen (2014) eta gaur egun, Paisajes del diálogo en la era de la complejidad (EHU) doktorego-tesia garatzen ari da;artearen (zeramika-teknologia) eta kolonialismoen artetik igarotzen den ikerketa bat, bereziki, giza-eskubideetan eta oroimen historikoan.\nArtista eta ikerlari honek kolonializazioaren ondoriozko zentzumen-ikusezintasuneko lurraldeetako pertzepzio-paisaia aztertzen dihardu 2013tik. Ikuspegi horretatik abiatuta, bere obra eta jardun artistikoa kokatzen diren lurralde etzeetan, anbizio sozio-espekulatiboen ondorioz, nortasuna eta oroimena ahaztu dira. Paisaia berrien bilaketan, Espainiako estatuko zein kanpoko hainbat lekutan bizi izan da eta hainbat leku ikertu izan ditu, eta zenbait beka, sari, erakusketa, egonaldi eta abar irabazi ditu. Aipatzekoak dira besteak beste: BilbaoArte produkzio beka (2018), Provincia 53, CDAN (Huesca, 2018), Provincia 53, MUSAC (León, 2017-2018), El Panóptico del Sahel, CAB (Burgos, 2017) Shedding the skin -LinzIMPORT, Architekturforum Oberosterreich (Linz, Austria 2017) Bizkaiko Foru Aldundiaren produkzio beka (2016), Artifariti, Tindoufeko saharar errefuxiatuen kanpalekuak (Aljeria, 2014-2015-2016), Ertibil Bizkaia(Bilbo, 2012-2013), NON-STOP,Monterhermoso Kulturunea (Vitoria-Gasteiz, 2012) eta abar.


Mikel Alonsoren erakusketa Gasteizen. — Baltistan Fundazioa\nMikel Alonsoren erakusketa Gasteizen.\nGaur, urriaren 21, Mikel Alonsoren "Karakorum" argazki erakusketa inauguratuko da Gasteiz eta azaroaren 12ra arte izango da ikusgai Hurrengo lerroetan Vital Fundazioak, erakusketaren antolatzaileak, bidalitako prentsa oharra argitaratzen dugu.\nGaur, 2016ko urriak 21ean – Vital Fundazioaren Gasteizko Luis de Ajuria Aretoan, ‘Karakorum’, Mikel Alonso euskal argazkilariaren erakusketa inauguratuko da. Erakusketa horretan, Hushé haranean (Pakistán) bizi diren herritarren paisaia eta bizitza erretratatzen ditu, 6.000 metrotik gorako munduko mendi-kopuru handiena duen leku magikoa eta planetako zenbait ‘zortzimilatara’ iristeko derrigorrezko pasabidea.\nBaltistan Fundazioa GKEk antolatu du erakusketa hori eta azaroaren 12ra arte izango da irekita, ikusgai. 30 argazkik osatzen dute erakusketa, batzuk neurri handikoa, 180x120 cm-ra ere iristen dira eta. Irudiak eta erretratuak dira, batez ere emakumeak eta neskak euren etxeetan, kalean edo eskolan, Hushé haraneko zenbait herrixkatan eginak, Karakorum-en. 3.000 metroko altueran kokatuta dagoen eta oso-oso gogorra den leku horretara iritsi zen Alonso 2014ko irailean, Baltistan Fundazioaren eskutik.\nGarapenerako lankidetzarako Euskadiko GKE horrek 15 urte eman ditu lanean, eskualde horretako herritarrei gizonentzako eta emakumeentzako garapen ekonomiko eredu jasangarria eta bidezkoa kudeatzeko beharrezko gaitasunak eta azpiegiturak emateko ahaleginean. GKEk, Alonsoren hitzetan “duela hainbat urtetik hona elkartasun lan garrantzitsua egiten du adin txikikoen eskolaratzean, genero berdintasuna sustatzeko”. ‘Karakorum’ Luis de Ajuria Aretoan izango da ikusgai (Posta 13-15, 1. solairua, Vitoria-Gasteiz) azaroaren 12ra arte, astelehenetik larunbatera 18:00etatik 20:30era, eta igande eta jaiegunetan 12:00etatik 14:00etara eta 18:00etatik 20:30era. Sarrera doan da.


FORTE LOVE La Munoza erosi batetik € 39\nForte Love La Munoza\nHauts Forte Love - emakumezkoak pizgarri erosi La Munoza\nArrakastatsua izateko Forte Love La Munoza, eskatzen du:\nNon erosi La Munoza Forte Love\nSartu ordena formularioa zure izena eta telefono bat lortzeko eraginkorra pizgarri emakumeen Forte Love hautsa La Munoza at prezioa apaldu. Espero deitu Aholkularia zure ordena hauts Forte Loveaholkulari deitu duzu laster. Duzu bakarrik ordaindu jaso ondoren, partzelaren batetik courier edo postetxean La Munoza.\nBat, eraginkorrena eta eraginkorra modu gero eta emakumezkoak libido La Munoza da, droga-erabilera Forte Love. Tresna hau aktibo dago emakumezkoak patogeno, hau da, sortu oinarri natural esklusiboki osagaiak, eta funtzionatzen du emakume baten modu berean Viagra gizonezkoa.\nNola erosi hauts Forte Love La Munoza\nNahi dutenek deskontua lortuko Forte Love La Munoza (Espainia), sartu zure izena eta telefono bat, etorkizun hurbilean izango duzu deitu, eta Arduraduna izango da, zure galdera guztiak erantzun. Ordainketa-paketeak ordaindu entrega courier edo postetxean. Zehatza bidalketa kostua Forte Love mail edo mezularitza arabera alda daiteke hiria Espainia, jakiteko prezioa aholkulari bat egin ondoren ordena estimulatzaile eraginkorra emakumeen Forte Love web-orri ofiziala.\nOrdena La Munoza Forte Love


Prentsa oharra. Nafarroako Gobernuaren eta EH Bilduren arteko aurrekontu-akordioak urratuko luke Hezkuntza Itunaren betetzea, aurrera eramaten bada. - Steilas\nPrentsa oharra. Nafarroako Gobernuaren eta EH Bilduren arteko aurrekontu-akordioak urratuko luke Hezkuntza Itunaren betetzea, aurrera eramaten bada.\nAurreko ostiralean, urtarrilaren 24an, Nafarroako Gobernuak eta Bilduk sinatu zuten aurrekontu- akordioak biziki kezkatzen gaitu. Bertan bakarrik jasotzen da Gobernuak hitzematen duela hartutako konpromisoen egutegi eta auurekontu-aurreikuspena, egiazki beteko dena edo, eta hori aurkeztuko du Hezkuntza Itunaren Jarraipen Batzordean.\nHortaz, ez dago inongo konpromisorik jadanik abian egon beharko liratekeen neurriekin, ezta 2020-21 ikasturtean ezarri beharko liratekeenekin. Pasa den astean, salatu genuen Hezkuntzako aurrekontua 38 milioi eurotan handitu behar zela, Gobernuak hartutako konpromisoa betetetzeko, hau da legealdia bukatzean Barne Produktu Gordinaren % 5 Hezkuntzan inbertitzeko.\nEH Bilduk hitzartu duen 17 milioren gastu sapaiaren igoera onuragarria bada ere, garaiz gaude sapai hori igotzeko, inbertsio helburuak hobetzeko eta bidezko zerga bilketa handitzeko. Gobernuari eusten dioten alderdi guztiek, PSNk, Geroa Baik, Ahal Duguk eta Ezkerrak, engaiamendua hartu zuten Hezkuntza Ituna betetzeko, horregatik gai honetan aurrekontuak dauden bezala onestea haien hitza jatea litzateke, eta orobat, haien hauteskunde programa haustea.\nNafarroako Gobernuaren eta EH Bilduren arteko aurrekontu-akordioa. Prentsa oharra\naitor2020-01-28T11:05:29+01:002020 28 urtarrila |Albisteak, Nafarroa, Publikoa Nafarroa|


Karlos Luis Borboikoa - Wikipedia, entziklopedia askea.\nKarlos Luis Borboikoa\nMadril, 1818ko urtarrilaren 31\nTrieste, 1861eko urtarrilaren 13a (42 urte)\nPrincess Maria Carolina of Bourbon-Two Sicilies (en) (1850eko uztailaren 10a -\nInfante Juan, Count of Montizón (en)\nInfante Fernando of Spain (en)\nKarlos Luis Borboikoa eta Bragantzakoa (Madril, 1818ko urtarrilaren 31 - Trieste, 1861eko urtarrilaren 13a), Montemolíneko kondea, Karlos VI.a izenarekin Karlismoaren Espainiako tronurako errege-nahi izan zen. Haren gurasoak Karlos Maria Isidro Borboikoa eta María Francisca Bragantzakoa izan ziren.\nMadrilgo Errege Jauregian jaio zen eta haren nerabetasuna eta gazte garaia erbestean eman zuen, Portugal eta Erresuma Batuan. Lehen Karlistaldian, aitarekin batera, penintsularen iparraldeko frontean ibili zen. Gerra behin bukatuta Frantzian erbesteratu zen. 1845ko maiatzaren 18an haren aitak, Karlos Maria Isidro Borboikoak, erregetzeari uko egin zion, karlisten errege-nahia bihurtu zen. Haren aitaren asmoa bere abdikazioarekin Karlos Luisen eta Elisabet II.aren arteko ezkontza ahalbideratzea baina estrategiak ez zuen arrakastarik izan: azkenik, Elizabet 1846 Frantzisko Asiskoa Borboikoarekin ezkondu baitzen. 1846ko amaieran Karlos Luisek gerraren aldeko manifestua argitaratu zuen; Londresera joan zen eta handik gutxira Matinerren Gerra hasi zen (Euskal Herritik kanpo Bigarren Karlistaldia bezala ezaguna).\nApirilan Espainian sartzen saiatu zen baina Frantziako poliziak atxilotu zuen; orduan, Londresera itzuli zen. 1850ean María Carolina Borbikoarekin ezkondu zen. Carolina Frantzisko I.a Bi Sizilietakoaaren alaba zen, hau da, Napoliko erregea zen. Senar-emazteak Napolira joan ziren. 1855an, aita hilez gero, Espainiako tronuaren errege-nahi karlista izan zen berriro ere. Urte berean Frantzisko Asiskoa Borboikoarekin elkarrizketatu zen Boboien bi familien arteko liskarrekin bukatzeko. Saiakerak porrot izan zuen eta maiatzan, 1855ko karlisten altxamendua gertatu zen; altxamendu horrek ez zuen eragin handia izan.\nKarlos Luis Borboikoa, Karlos VI.a bezala errege-nahia.\n1860ko martxoan, Balearretara joan zen beste altxamendua agintzeko San Carlos de la Rápita Altxamendu Karlista alegia. Horretan, Balearren Kapitain Jenerala zen Jaime Ortegaren laguntza izan zuen. Apirilaren 1a, biak, 4000 gizonekin San Carlos de la Rápita joan ziren. Lehorreratuez gero, Ampostara joan ziren, bertan gaua egiteko asmoz. Soldaduek hasieran buruzagi karlisten asmoak ez zituzten ezagutzen baina martxan susmatu zituzten; orduan, Creu del Coll aldean sublebatu ziren eta altxamenduaren buruzagiak Ulldeconara ihes egin zuten. Apirilaren 21ean armadak Karlos Luis eta haren anaia Fernando Borboikoa harrapatu zituen. Preso hartuta Tortosara eraman zuten et han, apirilaren 23an haren tronurako eskubideei uko egin zien. Anaiak gauza bera egin zuen.\nEspainiako Gobernuak askatu zituen eta, orduan, Triestera joan ziren. Han, ekainaren 15ean, egindako abdikazioak atzera egiten saiatu zen baina ordurako bere beste anaiak, Juan Borboikoa eta Bragantza balekoak bezala onartu zituen eta tronurako eskumenak bereak egin zituen. 1861an Karlos Luis hil egin zen eta Juan karlisten kandidato bakarra bezala gelditu zen, Juan III.a bezala.\nWikimedia Commonsen badira fitxategi gehiago, gai hau dutenak: Karlos Luis Borboikoa\nMultimedia: Charles of Bourbon, Count of Montemolin\nISNI: 0000 0000 6043 8160\nMartinerren Gerrako biografiak\nOrriaren azken aldaketa: 11 urria 2019, 16:13.


Olagizona leku bila dabil\n16 otsaila, 2017 Motzean 2787\nJose Luis Arzuaga arotz legazpiarrak hiru metrotik gorako kareharrizko olagizon bat zizelkatu du. Hiru urte luzeko lana izan da. Legazpiko herriari oparitu dio, baina ez du udalaren aldetik espero zuen harrerarik jaso.\nOlagizona da. Euskaldun peto-petoaren aurpegia du: luzeka, sudur eta belarri handiekin, eta pentsakor ageri da. Kareharrizkoa da, zurizka, eta hiru metrotik gorako altuera du. Jose Luis Arzuagak zizelkatu du eta Legazpiko herriari oparitu eta gero, udal agintariekin noiz bildu zain dago, kokapena guztien artean adosteko. Bitartean, eta badira hiru urte, olagizona esperoan da Arzuagaren arotz tailerraren ondoan.\nIzan ere, Jose Luis Arzuaga (Legazpi, 1940) arotza da, eta egurrarekin egin du lan 14 urte zituenetik. Baina arotz izanda ere, harriak erakarri du beti, eta barruan zuen arterako griña azaleratzeko material horixe aukeratu zuen.\nGaztetxoa zela Arantzazun Oteizaren apostoluak zizelkatzen zituzten harginak lanean ikustera joaten zen, eta askotan pentsatu ere haiekin «pintxe» gisa gustura geldituko zela. Aurrerago egin zuen, 28 bat urte zituenean, lehen harrizko eskultura: bere ama Julianaren bustoa, marmol italiarrean.\nJaiotzak eta herriko festetarako karrozak eginez asetu zuen tarte batean bere artista sena Arzuagak, arotz lanarekin batera. «Arotzeria oso kreatiboa da, oso lan kuriosoa, proportzioak eta trikimailuak bilatu behar zaiona» dio. Baina hori guztia nahiko ez nonbait, eta lan handiago bati heltzea erabaki zuen.\nHandiagoa, tamainaz eta asmoz. Legazpiko herriari uzteko zerbait egin nahi zuen, eta olagizona iruditu zitzaion aproposena, legazpiarren historiarekin lotura handia duelako.\nBuruari makina bat buelta eman eta prestaketa lan ugari egin ondoren, jarri zuen martxan proiektua 2010ean. Mirandaolara joan zen lehenik bere eskulturarentzako modelo bila. Gaurko olagizonei argazkiak atera eta gero, egurrean landu zuen maketa txiki bat. Ideia handik harrira eramatea izan zen hurrengo pausoa.\nKareharria aukeratu zuen Arzuagak bere olagizonerako, baina ez edonolakoa, ez zuen hemengo kareharri grisa nahi, baizik eta zurizka, olagizonek erabiltzen duten tunikaren kolorekoa, eta beta marroiduna. Kataluniatik ekarri zuen 12 tona eta erdiko pieza, kamioia eta grua erabilita. Elbarrena auzoan duen aroztegian jarri zuen harri puska, etzanda lehenengo, alde batera eta bestera biratuta gero, eta zutik azkenik.\nArzuagak 2013ko abenduan amaitu zuen olagizona, pieza bakarreko 3,24 metroko eskultura –hankak erantsita, 3,36 metrokoa–. Herriko beste artista batek, Ricardo Mediavilla erremintariak egindako tenazak eramango ditu eskuetan.\nKokapen egokiaren bila\nIa hiru urteko lana izan da, eta bidean makina bat Rotaflex erre ditu Arzuagak, baita buruhauste ugari izan ere. Eta buruhauste handiena gutxien espero zuen aldetik iritsi zaio, udal agintariengandik.\nArzuagaren hasiera-hasierako asmoa izan da olagizona herriari ematea, eta asmo hori gauzatzeko udaletxera jo du azken hiru alkateekin hitz egitera, Sotero Plazaola, Kepa Urtzelai eta Koldobike Olabide. Mirandaola, Euskal Herria plaza industrialdeko errotonda, Latxartegi… kokapen bat baino gehiago proposatu dira alde batetik zein bestetik, elkarrizketa bat baino gehiago izan dira, baina agintariek ez dute aurrerapausorik ematen eta ez dute ezer erabaki oraindik. Bitartean, Arzuagak eta olagizonak zain jarraitzen dute.\n« Sinagoga bat Seguran\n225. zenbakia [pdf] »


Argia, 1933-07-02 | Kazetarien artekoak | Argia, 1933-08-06\nBatzokiko Batzordeko bat, Mirentxu, Xapi\nPentsatu det zueri lotza pixkat ematia, esanaz ARGIA'n irakurri detala. Motriko'n «Leizarren» baserrian dala Iñaki deunaren egunian jai polit bat baña guk nai gendukela «Abeletxe» baserrian juan zan urtian bezela egitia. Gu ez giñan «allegatu» bañan aurten juango giñake «Aberri» mutil-zarrak bidea erakutsita. Arno'ko gurutzetik ziar baña ARGIA-n anuntziatu dezatela Motrikoarrek noiz dan jai ori. Igaz asko zala baña aurten ezda izango gutxiago jende guztia txoratua dago ango jendeakin da. Orra, ba, nik Elgoibar'tik bialdu gure desiua.\nIa ba, motrikoarrak, iges baño eskaxagua ez asmatu. Al dala obia.\nAgur. Ia Abeletxen ezagutzen degun alkar. Agur.\nBATZOKIKO BATZORDEKO BAT\nEuskel-idazle Jeltzalea, gaurko nere deia zure belarrietaraño irixtea nai nuke.\nAspaldian ainbat aldiz aitatu degun eguna iritxi zaigu. Idazle anai eta aizpatxuak erruz datoz alde guztietatik. Kaxoka, eta zer diozute ba, galdezka asi gera danori bostekuak estutuaz. ¡Zer poza! Itzegiten ere ezin asmatu... ¿Zerk egiten ote digu? ¿Zerk ematen ote digu pox au? Maitasunak, irakurle, matetasunak: eta maitasuna badakizu zerk ematen digun? Geure biotzetan nabaitzen degun eusko abertzaletasunak.\nPozik beñere euki badet gaur nerekin det beintzat. ¿Nola ez nere asmo kaxkar oni aiñ kementsu erantzun diozutela ikusita? Gaur pozik eduki ezenian arria beziñ biotz gogorrekua izan biar nuke, eta ni bezela Elgoibarko idazle danak ere ala dauzkatzute «Aberri» lenengo dala.\nEgun gogoangarria izango degu gaurko egun au, onenbeste euskal idazle batuko gera, eta danok gertu gaude ezertarako balio ez duan izkuntzaren alde lan egiteko. ¡Ez alda une ontan iñor «deskuidatuko» «el euskera no sirve para nada» ta onelako astakeriak esaten, bestela erruki det eta! Amaika olako kirtenkeri esaten dizute ama maite orri, baña ez bildurrik izan, orrenbeste euskal idazle zure magaltxoan biltzen geran bitartian ez dezu zergatik bildurtu ta. Zu izango zera danon garaille.\n¿Ama ilko zera\nilko zera zeu\nneure odol au\nJarraitu dezagun ba gogor gaur artzen ditugun asmo auek aurrera eramanaz, eta ia gaurko gure batzartxo onek igali onak zabaltzen dituan. Saiatu gaitezen bakoitzak bere aldetik alegiña egiñaz, eta ez daukagu iñoren bildurrik onela egiten badegu.\nEntzun, ba, idazliak: igandian danok Elgoibar'a, ez nere deiagatik euskera aldez ainbeste lan egin digun «Aberri»-gatik, eta danen gañetik gure ama Euskeragatik. Ongi etorri ba guztiok eta ondo artzen ezpazaituztegu azketsi. Ez nua iñoren izenik izentatzera. Danok etortzeko esanarekin egiña daukat. Idazle askok aditzera eman dirate etorriko dirala. Irurogei baten izenak nerekin ditut: baña baditugu batzuek, eta auen artian, batzar onetan emen izan biar giñukezen andereño biar biarreko «Olatx», «Ira», «Inazi», «Arantxa», «Yolanda» ta «Mirentxu». Ez nijoala iñor izentatzera baña... irten dit, ba. Emakumia izan noski eta eziñ ixillik euki.. Eta gure aizpatxo kutuna dan «Pillipa» Oiartzun'go euskel-idazle argiagatik ez dakit zer esan lerrotxo auek idazten ari naizen une onetan. Euzkadi'ri agur egin da Madrid'ko lekaimetxe batean lekaime sartu zaigu. Igandian artu nuan bere idazki maitekorra esanaz bere Aberria utzita España'runtz zijuala, beste Aberri'rako gertatzera. Agur, ba, «Pillipa» eta zeure otoitz aldietan ez aztu emen utzi gaituzun aizpa eta anaiaz eta batez ere eskatu Goiko-Jaun altsuari Euzkadi'ren azkatasuna lenbailen iritxi dezagun ta ondo ondo bizi. Neu ere ez naiz zutzaz iñoiz aztuko.\nIgandera arte ba guztiori eta ongi etorri gure artera.\nArgia'ko zuzendari zeran jaun agurgarria agur:.— Beti izan da Elgoibar'en euzko idazle sail bat asi «Aberri», «Trikua», «Aixerixa», «Astiro», «Apala», «Zapelaitza», «Mirentxu», «Maitxo», «Ixaka» e. a.\nOetatik geiyentxeonak ixildu edo mututu egin dira ta ni, gaur, berri-berriya asteko ona. Lerrotxo batzuk idaztera nua gure «Aberri» idazlariyaren omenez.\nOrain ARGIA'ko irakurle guztiari agur eta nere okerrak guztiyok azketsi eta zuk, Telletxea, toki apurtxo bat eman.\nIl onen 30'an, datorren igandean, gure «Aberri»ri egiten diyote euzko idazleak berak ondo merezi duan goralpena. Eusko idazleak noski ez dezute bear bezela ezagutzen «Aberri». Lenengoetako idazlea da. 20 urte onetan makiña bat idatzi du abertzaletasunaren alde. Aberri guztian lana gogor egin du. Baita ipuiñ barregarriya pranko bialdu ere. Arako «Kirikiño» zanaren manduarekin amaika parre egiñ erazi zenion jendeari.\nOrregatik, idazle guztiok beartuak gaude gure «Aberri» besarkatu eta goraltzera.


Umore azoka Archives - leihoa.info\nEtiketa: Umore azoka\nUmore Azoka Leioak, Leioako Udalak antolatutako Kaleko Artisten Azokak, jakinarazi ditu gaur XIX. edizioaren sariak. Lasala, Amer i Àfrica, Kolektiv Lapso Cirk y Barsanti konpainiak dira aurtengo saridunak. “Ikuskizunari, hiri ingurunea, ikus-entzuleak interpretazio koreografiko paregabea ikustera daraman agertoki bilakatzeagatik eta…\n2018, Leioa, Saridunak, Umore azokaLeave a comment\nUmore Azokak amaiera eman dio gaur bere XIX. edizioari. “Kamaleonikoena” izateaz gain, ikus-entzuleen aldetik jaso duen “harrera bikaina azpimarratu behar da”, antolatzaileen arabera. Gaur, 12:00etatik 14:30era, edizio honetako azken 11 emanaldiez gozatzeko aukera izango dugu. 42 ikuskizun eskaini dituzten 40…\nAzken eguna, Leioa, Tio Teronen Semeak, Umore azokaLeave a comment\n2018 May 19, Saturday 2018 May 20, Sunday adminKultura, Sarrera, Uncategorized\nUmore Azoka bere hirugarren egunari ekin dio gaur erabateko bi estreinaldirekin eta “Tokiko Eszena” ekimenaren bitartez presente egongo den tokiko talentu artistikoari protagonismo handiagoa emanez. Egitarauan, 25 ikuskizun desberdinen 30 saio eskaintzea aurreikusten da, eta horietatik 3 Leioako konpainiek eskainiko…\n2018, Leioako Udala, Manez eta Kobreak, Umore azokaLeave a comment\n2018 May 18, Friday 2018 August 9, Thursday adminKultura, Sarrera, Uncategorized\nGaur, 14:30ean, Mendibile Jauregiak azokako une berezietako bat jaso du, parte hartuko duten konpainia guztien Harrera Ekitaldi Ofiziala, hain zuzen ere. Horrez gain, ekitaldi horretan, Umore Azokaren aurreko edizioko sariak eta Umore Azoka 2018 Sari Berezia banatu dira. Aurreko edizioaren…\n2017ko Sariak, 2018ko egitaraua, 2018ko Sari berezia, Mendibile Jauregia, Umore azokaLeave a comment\nDesde hoy jueves, 17 de mayo, y hasta el día 20, Leioa se sumergirá en una nueva edición de Umore Azoka-Feria de artistas Callejeros. Por este motivo algunas de las calles del municipio sufrirán cortes y modificaciones de tráfico puntuales.…\nCortes de tráfico, Horarios, Leioa, Umore azokaLeave a comment\nUmore Azoka, Leioako Udalak antolatutako Kaleko Arteen Azoka, arratsaldeko 18:00etan jarriko da martxan, udalerriko 9 lekutan eskainiko diren 19 ikuskizunekin, kalean gozatu ahal izango den dibertsioaz betetako lau eguni hasiera emanez. Biharko inaugurazio jardunaldia, 25 arte saiok osatuko dute. Lehenengo…\nKaleko Arteen Azoka, Leioa, Udala, Umore azokaLeave a comment\n2017ko Sariak, 2018ko egitaraua, 2018ko Sari berezia, Umore azokaLeave a comment\nUmore Azoka Leioa, Udalak antolatutako Kaleko Artisten Azoka, udalerriaz jabetuko da berriro ere maiatzaren 17tik 20ra, Euskal Herritik eta munduko gainerako lekuetatik etorriko diren 40 konpainiak egingo duten goi mailako kalitateko programazio artistiko proposamenekin. Egun horietan Leioara hurbiltzen direnek erabateko…\nLeioako Udala, Maiatzak 17-20, Umore azokaLeave a comment\nUmore Azoka kalea sorkuntza artistikorako gune gisa erabiltzeko interesa duten profesionalentzako izen emate eta akreditazio epea zabaldu du. Bertan parte hartzeko eskaria gauzatzeko epealdia apirilaren 27ra arte egongo da zabalik, eta Azokaren webgunean egin ahal izango da: http://www.umoreazoka.org/es/inscripcion-de-profesionales/. Berrogeita bi…\nLeioa, Profesionalak, Umore azokaLeave a comment\nUmore Azokak hasiera eman dio udalerriko ostalaritza lokalei zuzendutako “Establezimendu Lagunak” programarekin bat egiteko prozesuari. Ekimen horren helburua, alde batetik, akreditatutako profesionalek, Leioa barruan, erakundeak emango dizkien ticketak erabiltzeko ahalik eta aukera gehien izatea da eta, bestetik, azokan parte hartzen…\nEstablecimientos hosteleros, Umore azokaLeave a comment


Abisu Legala | Luengas Ibargutxi\n1. LEGE-INFORMAZIOA ETA ONARPENA\nXedapen hauen bidez, LUENGAS IBARGUTXI SOCIEDAD LIMITADAk (aurrerantzean, LUENGAS IBARGUTXI) Internet erabiltzaileei eskaintzen dien Internet atariaren zerbitzuaren erabilera arautzen da.\nWebgunean sartzea dohainik da, telekomunikazio sarearen bidezko konexioaren kostua izan ezik, erabiltzaileek kontratatutako hornitzaileak emango duena.\nAtariaren erabilerak ematen du Atariaren erabiltzaile izaera (aurrerantzean, 'Erabiltzailea'). Ataria erabiltzeak lege-ohar honetan azaldutako baldintza guztiak onartzea dakar. Erabiltzailea Atariari edo beraren bidez ematen diren zerbitzuei konektatuta dagoen denboran emango da Atariaren zerbitzua. Beraz, Erabiltzaileak lege-ohar hau arreta handiz irakurri behar du ataria erabili nahi duen aldi bakoitzean. Izan ere, ataria eta lege-ohar honetan jasotzen diren erabilera-baldintzak aldatu egin daitezke.\nAtariaren eduki guztiak (garrantzitsuenak aipatzearren: testuak, argazkiak, grafikoak, irudiak, ikonoak, teknologia, softwarea, linkak eta ikus-entzunezko edo soinuzko gainerako edukiak, diseinu grafikoa eta iturri-kodeak, aurrerantzean 'Edukiak') LUENGAS IBARGUTXIren edo hirugarrenen jabetza intelektuala dira. Jabetza intelektualari buruz indarrean dagoen araudiko esplotazio-eskubideetako bat ere ez zaio Erabiltzaileari lagatzen, salbu eta Ataria erabiltzeko behar-beharrezkoak direnak.\nMarkak, izen komertzialak edo zeinu bereizgarriak LUENGAS IBARGUTXIren edo hirugarrenen jabetza dira. Atarian sartzeak ez du inolako eskubiderik ematen marka, izen komertzial edota zeinu bereizgarri horien gainean.\nA. Ataria ez da aholkularitza-iturria, ezta bezeroaren eta abokatuaren artean harreman profesionala (edo bestelakoa) finkatzeko bitartekoa.\nAtaria erabiltzerakoan, Erabiltzaileak konpromisoa hartzen du LUENGAS IBARGUTXIren edo hirugarrenen irudia, interesak eta eskubideak kaltetu ahal dituzten jokabideak, edo Ataria kaltetu, ezgaitu edo gainkargatu edo Atariaren erabilera normala edozein modutan galarazten duten jokabideak ez izateko.\nLUENGAS IBARGUTXIk birusak atzemateko segurtasun-neurriak egokiak hartzen ditu. Halere, Erabiltzailea jakitun izan behar da Interneten sistema informatikoen segurtasun-neurriak ez direla erabat fidagarriak. Horregatik, LUENGAS IBARGUTXIk ezin du bermatu birusik edo Erabiltzailearen sistema informatikoentzat (softwarea eta hardwarea) edo beraren dokumentu eta fitxategi elektronikoentzat kaltegarria den bestelako elementu kaltegarririk ez dagoenik.\nB. Atariko Edukiak LUENGAS IBARGUTXIk eskaintzen dizkio Erabiltzaileari, bere iturrietatik nahiz hirugarrenen iturrietatik ateratako informazioarekin.\nLUENGAS IBARGUTXI bere Edukiek ahalik eta kalitaterik onena izan dezatela eta behar bezala eguneratuta egon daitezela saiatzen da. Halere, ez du edukien erabilgarritasuna, zehaztasuna, sakontasuna, egokitasuna edota gaurkotasuna bermatzen.\nAtarian Edukiak sartze hutsa ez da inola ere aholkularitza juridikoko zerbitzua. Erabiltzaileak onartzen du Zuzenbidea kasu zehatzei ezin zaiela automatikoki aplikatu, inguruabar askoren arabera alda daitekeelako. Horregatik, Edukietan jasotako informazioa ez da nahikoa inolako erabakirik hartzeko. Beraz, Edukietan dagoen informazioa ezin da aholkularitza juridikoaren alternatibatzat jo. LUENGAS IBARGUTXIk Erabiltzaileari gomendatzen dio Edukietan jasotako informazio hutsean oinarritutako erabakirik ez dezala hartu, aholkularitza profesional egokia jaso gabe.\nC. Erabiltzaileak edo, oro har, edozein pertsona fisiko edo juridikok bere webgunetik Atarira hiperesteka bat edo loturako gailu tekniko bat (linkak edo botoiak adibidez) jarri nahi badu (aurrerantzean “hiperesteka”), LUENGAS IBARGUTXIren idatzizko baimena eskuratu beharko du aldez aurretik.\nHiperestekaren sorrerak ez du esan nahi, inola ere, LUENGAS IBARGUTXIk eta hiperesteka daukan lekuaren edo webgunearen jabeak harremanik daukatenik, ezta LUENGAS IBARGUTXIk beraren edukiak edo zerbitzuak onartzen edo onesten dituenik ere.\nNolanahi ere, LUENGAS IBARGUTXIk beretzat hartzen du Atariaren edozein hiperesteka edozein unetan debekatzeko edo indargabetzeko eskubidea, batez ere hiperesteka sartu den webgunearen jarduera edo edukiak ustez ez-zilegi badira.\nAtariak Erabiltzaileari hiperestekak edo loturako gailu teknikoak (adibidez linkak edo botoiak) eskaintzen dizkio Erabiltzaileari, Interneten dauden informazio, eduki eta zerbitzuak bilatzeko eta eskuratzeko soilik, Erabiltzailea hirugarrenen jabetzako edo hirugarrenek kudeatutako Internet leku edo atarietan sartu ahal dadin.\nLUENGAS IBARGUTXIk ez ditu eskaintzen edo merkaturatzen (berez ez hirugarrenen bidez) estekatutako lekuetako informazioa, edukiak eta zerbitzuak, eta ez ditu inola ere onartzen, gainbegiratzen edo kontrolatzen haietan dauden edukiak, zerbitzuak eta bestelako materialak. Erabiltzaileak izango erantzukizun osoa tresna horietan nabigatzen duenean.\n4. ERANTZUKIZUN EZA\nA. Atariaren erabilerak ez du LUENGAS IBARGUTXI derrigortzen birusak, harrak edo bestelako elementu informatiko kaltegarriren presentzia kontrolatzera. Erabiltzailearen erantzukizuna da, izatekotan, programa informatiko kaltegarriak detektatzeko eta desinfektatzeko tresna egokiak edukitzea.\nLUENGAS IBARGUTXIk ez du erantzukizunik onartzen Atariaren zerbitzua ematerakoan Erabiltzaileen edo hirugarrenen ekipoetan sortzen diren kalteengatik.\nB. Atarian sartzeko hirugarrenen zerbitzuak eta hornidurak behar dira, telekomunikazio sareen bidezko garraioa barne. Haien fidagarritasuna, kalitatea, jarraikortasuna eta funtzionamendua ez dira LUENGAS IBARGUTXIren erantzukizuna. Horrenbestez, Atariaren bidez emandako zerbitzuak bertan behera geratu, ezeztatu edo erabili ezinik geratu ahal dira, Atariaren zerbitzua eman aurretik edo aldi berean.\nLUENGAS IBARGUTXIk ez du bere gain erantzukizunik hartuko telekomunikazio sareen errore edo deskonexioen ondorioz Erabiltzaileak jasotzen dituen gaitz edo kalteengatik, Atariaren zerbitzua ematean edo lehenago zerbitzua bertan behera gelditzea, ezeztatzea edo etetea ekartzen dutenak.\nAtaria bisitatze hutsagatik ez da Erabiltzailea identifikatzen duen datu pertsonalik modu automatikoan erregistratzen. Halere, Erabiltzaile zehatzei buruzko informazio ez pertsonala eta identifikatu ezina jasotzen eta grabatzen da LUENGAS IBARGUTXIren Interneteko zerbitzarietan (adibidez, Erabiltzailearen Internet nabigatzaile mota, Erabiltzailearen sistema eragilea, Atariko webguneetan sartzeko erabili den IP helbidea), Erabiltzailearen nabigazioa eta Atariaren kudeaketa hobetzeko helburuz.\nAtariko datu bilketako galdetegien bidez biltzen diren datuak datu pertsonalen fitxategi automatizatu batean gordeko dira. Fitxategi horren erantzulea LUENGAS IBARGUTXI da. Entitate honek modu konfidentzialean erabiliko ditu datuok, bezeroekiko harremana kudeatzeko eta bulegoaren jarduerak sustatzeko helburu bakarrekin. Era berean, LUENGAS IBARGUTXIk datuak ezeztatu, ezabatu edota blokeatuko ditu zehatzak ez direnean, osorik ez daudenean edo beren helburua betetzeko beharrezkoak edo egokiak ez direnean, datuak babesteko legerian aurreikusten dena betez.\nGaldetegi batean “Galdetegia bidali” botoia sakatuz gero, Erabiltzaileak beren-beregi onartzen du bere datuak mota guztietako komunikazioak bidaltzeko (posta elektronikoz edo beste bitarteko batzuk erabiliz) erabil daitezkeela. Komunikazioen bidalketetako bakoitzean, komunikazio berririk ez jasotzeko dagoen prozedura berariaz azalduko da.\nDatuak biltzeko galdetegietan, izartxoa daukaten eremuak nahitaezkoak dira. Beraz, Erabiltzaileak ez baditu datuok ematen, LUENGAS IBARGUTXIk zerbitzua ukatzea erabaki dezake.\nErabiltzaileak emandako adostasuna ezeztatu ahalko du, eta datuak eskuratzeko, zuzentzeko, ezeztatzeko eta aurka egiteko eskubideak gauzatu ahalko ditu, hona joz: LUENGAS IBARGUTXI S.L. LOPD 48001 BILBO BIZKAIA COLON DE LARREATEGI 14 1.\nLUENGAS IBARGUTXIk abenduaren 21eko 1720/2007 Errege Dekretuz (Datu Pertsonalak Babesteari buruzko abenduaren 13ko 15/1999 Lege Organikoa garatzeko Araudia onetsi zuena) onetsitako Segurtasun Neurrien Araudian exijitzen diren segurtasun mailak betetzen ditu. Aurrekoa gorabehera, segurtasun teknikoa Interneten ez da hutsik gabekoa; filtrazioak gerta daitezke, inork asmo txarrez eginak.\nLUENGAS IBARGUTXIk cookieak erabil ditzake Atariaren zerbitzua emateko. Cookieak prozedura automatikoak dira, eta erabiltzaile batek, webgune jakin batean sartzen denean, ezartzen dituen hobespenei buruzko informazioa biltzen dute. Informazio hori fitxategi txikietan erregistratzen da, eta fitxategiok erabiltzailearen ekipo informatikoan gordetzen dira, erabiltzaileak atzeman ezin duen modu batean. Erabiltzailea webgune horretan berriro sartzean, fitxategiok automatikoki aktibatzen dira; horrela, webgunea aurreko bisitaldietan ezarritako hobespenekin konfiguratzen da. Finean, cookieak informazio pertsonaleko fitxategi fisikoak dira, Erabiltzailearen ordenagailuan ostatatuak eta ordenagailu horri lotuak. Cookieek ezin dituzte beste hornitzaile batzuek sortutako cookie fitxategiak irakurri.\nErabiltzaileak cookie fitxategirik ez sortzeko moduan edo cookie fitxategiak sortzean ohartua izateko moduan konfiguratu ahal du bere nabigatzailea. Atarian sartzeko ez da beharrezkoa cookie fitxategiei buruzko aukerak aktibatuta egotea. Halere, segurtasun mekanismoen funtzionamendu egokia galarazi ahal dute zerbitzu esklusiboetan edo segurtasun berezia behar duten zerbitzu jakin batzuetan. Oro har, Atariaren cookie fitxategien helburua Erabiltzailearen nabigazioa hobetzea da.\n6. JARDUERA EZ-ZILEGI EDO DESEGOKIAK JAKITERA EMATEA\nErabiltzaileak edo Interneteko beste erabiltzaile batek jakiten badu estekatutako lekuen orrien edukiak edo zerbitzuak ez-zilegiak, kaltegarriak, iraingarriak, biolentoak edo moralaren aurkakoak direla, LUENGAS IBARGUTXIrekin harremanetan jarri ahalko da, ondoko datuak emanez:\nJakinarazlearen datu pertsonalak: izena, helbidea, telefono zenbakia eta helbide elektronikoa;\nestekatutako lekuaren izaera ez-zilegia edo desegokia erakusten duten ezaugarriak;\nEskubiderik urratzen bada (adibidez jabetza intelektuala eta industriala), urratutako eskubidearen titularraren datu pertsonalak, pertsona hori jakinarazlea bera ez bada. Era berean, eskubideen jabearen zilegitasuna frogatzen duen titulua aurkeztu behar da eta, jakinarazlea titularraren ordezkaria bada, ordezkari gisa jardun ahal izateko titulua;\nErreklamazioan azaldutako informazioa egia dela adierazten duen adierazpena.\nLUENGAS IBARGUTXIk klausula honetan deskribatutako komunikazioa jasotze hutsak ez du esan nahi jakinarazleak azaldutako jardueren edota edukien berri dakienik.\nLege-oharraren baldintza orokor hauek Bilbon indarrean dauden legeen bidez eraentzen dira.


'Matematika eguneroko bizitzan' zikloaren 8. edizioa jasoko du Bidebarrietak - Deia\nLau saio eskainiko dira\n'Matematika eguneroko bizitzan' zikloaren 8. edizioa jasoko du Bidebarrietak\ndeia.eus 12.04.2021 | 16:12\n'Matematika eguneroko bizitzan' ekimenaren zortzigarren edizioaren kartela. Bilboko Udala\n'Matematika eguneroko bizitzan' ekimenaren zortzigarren edizioaren kartela.\nBILBO. Hurrengo ostegunean, apirilak 15, Bidebarrieta Kulturguneak 'Matematika eguneroko bizitzan' jardunaldiaren edizio berri bat jasoko du. Arratsaldeko 19:00etan hasiko da ekimen honen zortzigarren edizioa Pedro Carok gidatutako 'Visibilidad e invisibilidad: dos caras de la misma moneda' izeneko hitzaldirekin.\nPedro Caro Ikerbasque research associate eta BCAM taldeko liderraren eskutik dator hitzordua. Matematikan lizentziatu zen Sevillako Unibertsitatean. Ondoren, Matematikako masterra lortu zuen Pierre et Marie Curie Unibertsitatean (Paris VI) eta Madrilgo Unibertsitate Autonomoan doktoratu zen. Doktoretza osteko esperientzia gehiena University of Helsinki eta ICMAT unibertsitateetan garatu zuen.\n"Matematikak eguneroko bizitzan" programa Bilboko Udalak, Euskal Herriko Unibertsitateko (UPV/EHU) Zientzia eta Teknologia Fakultateak eta Real Sociedad Matemática Española izenekoak antolatu dute elkarlanean, Basque Center for Applied Mathematics (BCAM) izenekoaren eta Radio Euskadiren laguntzarekin. Zikloa, Bidebarrieta Zientifikoaren urteko programazioaren barruan dago. Ekimenak beste programa batzuk ere jasotzen ditu "Darwinen Eguna" edo "Ellas hacen ciencia", besteak beste, zientzia jende guztiari, era atseginean, zorrotzean eta didaktikoan hurbiltzeko eta egunerokotasuna duten zientziari buruzko gaiak ezagutarazteko helburuarekin.\nEkitaldia Bidebarrietako Liburutegiko areto nagusian ospatuko da. Bertaratzeko, ezinbestekoa da webgune honetan eskuragarri dauden doako gonbidapenetako bat erreserbatzea.\n#BilbaoUdaberria2021 udaberrian hiria aisialdi- eta kultura-planez beteko duen udal-ekimena da. Ekimen honen helburua kultur sektoreari eskua luzatzea da, tokian tokiko kultur eragileen lana lehenetsiz higiene eta osasun berme guztiak betez


Euskal Herria Bildu - Amaiurrek presoen sakabanaketa salatu du berau indarrean jarri zutela 25 urte betetzen direnean\nAmaiurrek presoen sakabanaketa salatu du berau indarrean jarri zutela 25 urte betetzen direnean\nRafa Larreinak Espainiako gobernuaren espetxe politika salatu du hain juxtu, berau indarrean jarri zutela 25 urte betetzen direnean.\nDiputatu subiranistak salatu duenez "giza eskubideen aurkako politika da sakabanaketa eta presoak ez ezik, euren senideak ere zigortzen dituena".\nBere ustez, sakabanaketa "porrota" izan da, duela 25 urteko helburuak ez dituelako bete. Gogoratu duenez, "ETAk presoak kontrolatu ez zitzan" jarri zuten martxan sakabanaketa, hala ere, hogeita bost urte geroago "gauza bera esaten jarraitzen dute".\nHorregatik guztiagatik, euskal diputatuak sakabanaketa politikari amaiera eman diezaiola exijitu dio Espainiako gobernuari.\nBarne ministroak, ohikoa duen polizia diskurtsoarekin, berehala erantzun du esanez, "ETA desagertzen ez den bitartean ez diotela sakabanaketa politikari bukaera emango eta beraz, indarrean jarraituko duela".\nLarreinak torturaren "inpunitatea" ere salatu. Bere esanetan, "inkomunikazioa inpunitate horren bermea da".\nEuropako Kontseiluaren txostena\nDiputatu subiranistak "Demokraziaren egoera, Giza Eskubideak eta Zuzenbide estatua Europan" izena daraman txostena probestu du Espainiako gobernuari giza eta oinarrizko eskubideak errespeta ditzala eskatzeko.


Marian Arregi, argi-itzalak — dantzan.eus\nHemen zaude: Hasiera › Komunitatea › Oier Araolaza › Marian Arregi, argi-itzalak\nMarian Arregi. Argazkia: Oier Araolaza - dantzan.eus CC-by-sa\nArgia eta itzala saihestu ezineko irudia gertatu zaigu egunotan Marian Arregi Sarasolak (Donostia, 1944-2018) euskal kulturari egindako ekarpenak goraipatzeko. Argia dantzari taldearen barruan ardura, gidaritza eta ekarpen oparoz betetako ibilbidea egin du Arregik, baina, hala ere, itzalean geratu dira haren lana eta haren irudia.\nMarian Arregiren adierazpen bila hasi, eta sarean ez duela ezer aurkitu salatu du Ariane Kamiok Gara-n. Zergatik ez dugu elkarrizketatu inoiz? Zergatik ez dugu haren hitzik jaso? Ez al zegoen arrazoirik elkarrizketatzeko? Zergatik ez dugu haren adierazpenik jasotzeko premiarik sentitu?\nDantza eta musika nerabe zela ikasi zituen eta gazterik hasi zen nabarmentzen bietan. Goizaldi dantza taldean jardun zuen, eta dantza soltean hainbat dantza txapelketa irabazi zituen. 1962an, hiru emakumeren artean Trio Kemen taldea osatu, eta euskarazko kantaldiak eskaintzen hasi ziren. Harrera beroa izan zuen hirukoteak, eta, zenbait kantaldi arrakastatsuren ondotik, Espainiako telebistan agertu ziren. Argia dantzari taldearekin euskal dantza irauli, eta taldea euskal kulturaren alorrean erreferente bihurtzen lagundu zuen. Ondare musikal eta koreografikoa ikertzen eta berritzen lan eskerga egin zuen: herriz herri dantza-maisu eta adineko musikariak bisitatu, utzita eta galduta zeuden doinuak jaso eta horiek biziberrituta zirkulazioan jartzen jardun zuen. Jaurrietako Axuri-Beltza, lo zetzan paperetatik jasota bere esku-soinuarekin berpiztu zuen. 70eko hamarkadako euskal soinu paisajearen parte den festa eta dantzarako musika errepertorioa eraiki eta hedatzearen arduradun nagusietakoa izan zen. Xabier Lete lagundu zuen bere kantaldietan eskusoinuarekin. Benito Lertxundiren musikari taldeko funtsezko kidea izan zen. Dantzarako musika egiteko ezohiko trebetasuna erakutsi zuen. Euskal dantzaren doinu eta soinu asko eta asko Marian Arregik emandako airearekin hedatu eta errotu dira Euskal Herrian barrena: Nafarroako ingurutxoak, Lapurdiko inauteri-dantzak, Nafarroa Behereko bolant-dantzak, Zuberoak altxorrak... Berak iratzarri eta sortutako hainbat eta hainbat pieza euskal kultura musikalaren parte izatera pasatu dira, bai dantza taldeek bere egin dituztelako eta bai folk taldeek jo dituztelako ere. Arriaga, Viktoria Eugenia, Gaiarre edo Gare du Midi moduko antzokietan, zein herriz herriko aretoetan, Argiak eskaini dituen ikuskizun arrakastatsuen musika zuzendaria izan da: Irradaka, Zortziko, Alakiketan, Kondharian, Pas de Basque, Axuri-Beltza, Axeri-Boda, Besta Berri, eta orain gutxi estreinatu berri den Martin Zalakain, besteak beste.\nArgia zerion Marian Arregiri, baina, hala ere, itzaletik aritu da. Ez duzue aurkituko hemerotekan hari egindako elkarrizketarik. Nekez prentsaurreko batean haren argazkirik, ez adierazpenik. Gertukoek diote ez zitzaiola gustatzen bere burua nabarmentzea. Baina haren ibilbideari erreparatu, egin duen guztia ikusi, eman diguna balioan jarri, eta sortzen diren galderek ezinegona eragiten dute. Itzalean egoteko erabaki horretan, zenbat dago nortasun pertsonaletik eta zenbat emakume izateagatik egokitu zitzaionetik? 50 urtez jarduera publiko arrakastatsu baten protagonista izandakoa gizona balitz, posible litzateke mutu, itzalean egotea?\nEgunotan, haren irudi apurrekin osatutako omenaldi bideoa ikusten, 1983ko jaialdi erraldoi bateko irudiak agertu dira pantailan. Straznice, Txekia da. Garai hartako nazioarteko talde onenak ageri dira aire zabaleko anfiteatro erraldoi batean. Kamerak publikoari begiratu dio, eta ikaratuta geratu naiz harmailak betetzen dituen ikusle saldoarekin. 7.000 lagun agertokira begira. Oholtzan, musikari bat eskusoinua jotzen: Marian Arregi. Itsutzeko adinako argia zerion izarra izan da.\nMarian Arregi gizonezkoa izan balitz, itzalean gordeta eusterik izango genuen mende erdiz? Ezinezkoa litzateke. Gizonezkoa izan balitz, musikari famatua, euskal kulturaren figura ezaguna, artista errekonozitua litzateke. Itzalik gabeko argia. Emakumea izan zen, eta aparteko argi distiratsua bazen ere, itzal-argitan bizitzen ikasi behar izan zuen.\nAtzo, beste erantzun batetan, eskerrak adierazi nizkion dantzan.eus-i, publikoaren begietara ia isilean pasa den Marianen ibilbidea eta ekarpena agerian uzten zuen artikuluagatik. Zeuri ere eskerrik asko, Oier.\nEderra. Gazi-gozoz betetako artikulua. Pozik itzalak desagertarazteko argitasun (h)izpi hauek irakurtzeaz, baina penaz errealitate ilun horren sakontasunaz ohartzeaz. Penaz errudun sentitzeraino bakoitzari tokatzen zaigun neurrian.\nHistoriak izen ugari izan ditu itzalean, heriotzak berak edota denborak dakarren hausnarketak argitara ekarri dituena. Baina izen guztiak ez dira berdin, izenek ondokoarengandik bereizteaz gain sailkatu egiten gaituzte gizartean. Gauzak horrela, emakume izenak argitara ekartzea ia-ia kasualitateak lagunduta etorri da sarri. Bada garaia kasualitateak utzi eta kausalitateari leku egiten hastea, berandu gabiltza eta, betiko legez.


Xapeletaren debotki erraiteko, eta andre dana Mariaren ongi serbitzatzeko antzea.\nZure xapeleta hartuko duzu gurutzetik, hartaz seinaturik musu emanen diozu, eta Iainkoaren presenzian iarririk, erranen duzu Kreso guzia.\nLehenbiziko biho larriaren gainean, Iainkoari gomendatuko zaizko, othoitzez zagozkala onera har dezala egin nahi diozun serbitzua, eta bere graziez hel zaitzala haren ongi erraitera.\nHirur lehenbiziko biho xeheen gainean othoitz eginen diozu Birjina sakratuari gertha dakizula ararteko: lehenbiziko bihian hura salutatuko duzu Iainko aitaren alaba maiteena bezala; bigarrenean, Iainko semearen ama bezala; eta hirurgarrenekoan Iainko espiritu sainduaren espos guziz onetsia bezala.\nHamar bakhoitzaren gainean gogoan erabilliko duzu arrosarioko misterioetarik bat, astirik dukezun arauera, orhoitzen zarela hautatu duzun misterioaz, beregainki izen saindu hauk, Iesus eta Maria, aipha detzatzunean, hek ahoan erabilten tutzula bai bihotzeko, bai gorputzeko erreberenzia handi batekin. Heldu bazaitzu bertze sentimenik (hala nola zure bekhatu iraganezko damua, edo onratzeko gogoa) hura meditaturen ahal duzu ahalik hobekiena xapeleta osoki erran artean, eta orhoituko zaren sentimendu hartaz, edo bertze batez, Iainkoak gogora ekharriko derautzun arauera, bereziki atherako ditutzunean hitz sakratu hauk, Iesus eta Maria. Azken hamarraren buruan den bihi larrian eskerrak emanen diotzatzu Iainkoari, zeren eman derautzun grazia xapeletaren erraiteko. Gero hirur ondoko biho xehetara iraganik, salutatuko duzu birjina sakratua, othoitz egiten diozula lehenbiziko bihiaren gainean, ofrenda diozola zure adimendua aita eternalari, sekulakotz haren miserikordiak konsidera ahal detzatzun gatik. Bigarrenaren gainean othoitz eginen diozu zure memoriaren ofrezitzeaz bere semeari, arren gogoan haren herioa eta pasionea arduraki iduki ahal dezazun. Hirurgarrenaren gainean, othoitz eginen diozu zure borondatea presenta diozola espiritu sainduari, sekulakotz haren amorio sakratuaz irazeki ahal zaitezintzat. Xapeletaren buruan den bihi larrian othoitz eginen diozu Iainkoaren maiestateari, den guzia har dezala bere loriatan, bere elizaren aitzinamendutan, bere besoetan eta alzopean iduki zaitzala, eta hartara erakhar detzala errebelatu diren guziak eta zure adiskideak gatik othoitz eginik, hasi zaren bezala, azkenean ere eginen duzu fedezko aithorra, Kredoa erranez, eta gurutzeaz seinaturik.\nXapeleta ekharriko duzu gerrikoan, edo bertze leku ageri batetan, seinaletzat, iakin arazi nahi derauezula guziei zure desir guzia dela Iesus gure salbatzaillearen eta Andre dana Maria birjina haren ama sakratuaren serbitzari leial izaiteko, eta eliza katholika, apostolika eta Erromako sainduaren egiazko ume batek behar duen bezala bizitzeko eta hiltzeko. Biz hala.


Ezagutu zooa, Xarparekin batera. Kartoizko liburua, xehetasunez eta orrialde zabalgarriez beteriko irudi ederrekin.\nXarpa zooan goitik behera dabil bere lagunen bila, ondo pasatu nahi du eta. Denek esan diote baietz, pandak izan ezik, lo geratu baita.\nNICOLA SLATER: Irudigile britainiarra da, eta Manchesterren bizi da. 2000. urtetik dihardu irudigintzan, eta publizitaterako, prentsarako eta interneterako lan egin du. Liburu ilustratu eta eleberrietako azal ugariren egilea da. Bere estiloa oso berezia, koloretsua eta jostakina da. Disneyren antzinako arte kontzeptualaren, naturaren eta XX. mendearen erdialdeko estilo modernoaren eragina du. Material tradizionalekin marrazten du, eta, gero, marrazkiak Photoshop-ean eskaneatzen ditu; bertan, koloreztatu eta Wacom tableta erabiliz manipulatzen ditu. Good Illustration agentzia du ordezkari.\n• Protagonistak baserri eta zoo batetik egiten duen ibilbidea islatzen dute kontakizunek, eta horien eginkizuna irakurleari ingurunea ezagutzen laguntzea da.\nEzaguera arloak: Hizkuntza eta Literatura, Gizarte Zientziak, Natur Zientziak.


Arrapaladan igo ditu eskailerak. Sukaldetik entzun ditugu bere oin hotsak atarian. Eta bere arnasestua. Elkarri begiratu diogu Labritek eta biok, gosaltzeari utzi gabe. Gauza nabaria da zerbait ez dabilela ondo, Telmo ez baitzaio oso emana arnasa horrela alferrik galtzeari. Nahiago izaten du sosegua, meditazioa, kontenplazioa… sortzen laguntzen omen dio egonarriak.\nZurbil iritsi da sukalderaino, paper piloa eskuetan. Ia denak lurrera erortzen utzi ditu, keinu pixka bat esajeratuarekin. Ez dago gauza inportante gehiegi hor: panfleto batzuk, umeentzako jostailuen irudiz beteak, arrosa eta urdin koloreko orrialde kriminalekin; bi turroi baten prezioan eskaintzen dituen supermerkatuaren propaganda; ordainagiri batzuk; aldizkariren bat…\nMahai gainera bota digun gutun irekiak izan behar du bere atsekabearen jatorria.\n– Zer, zu ere bota zaituzte lanetik? –galdetu dio Labritek, niri begira geratu den arren.\nErantzuteko egon naiz Telmok ez daukala lanik, artista dela. Baina jakin izan dut ahoa itxita mantentzen. Badaezpada.\nTelmo ere isilik geratu da, aurpegia oraindik zuri, begirada sukaldeko leihoaren beste aldeko infinituan galduta.\nOkurritu zait izan zitekeela erakusketaren batean artelanen bat zentsuratu diotela, edo isun bat jarri diotela kalearen erdian performance bat egiteagatik, nahiko garai zakurrak direlako hauek lirikarako.\n– Orduan zer, Olentzerok gutuna bidali dizu esateko labezomorroak bezain ikatz beltza ekarriko dizula? –bota dio berriro Labritek, jostalari.\nKolakaoa kontrako eztarritik joan eta ia-ia atera zait berriro dena sudurretatik.\nBaina Telmok ezer esateko imintziorik txikiena ere ez du egin. Zerbait larria behar du izan. Akaso, ospitaletik bidalitako gutuna da, osasun-probaren baten emaitzekin, “aurrerantzean dena okerragoa izango da” sententziarekin. Baina ez digu esan egunotan osasun-azterketarik egin behar zuenik. Igual, senideren baten osasuna gaiztotu dela ohartarazteko gutuna da edo… baina, ez, gaur egun inork ez du gutunik idazten horretarako.\nBeno, ondo pentsatuta, gaur egun nork demonio idazten du gutun bat?\nArrastoren bat eman beharko digula esan diot, tragedia hori antzezten jarraitu nahi badu behintzat. Eta orduantxe ireki du ahoa Telmok.\n– Zuretzat da gutuna, Mikel. Irratitik idatzi dizute, esateko gobernuak nahiago dituela isilik. Eta uste dut gure kulpagatik dela. Joko gutxiegi ematen dugu. Zerbait ikusgarriagoa egin beharko genuke noizbehinka. Ez dakit ba, igual biluzik agertu beharko ginateke. Edo, hobe, igual oihuka hitz egin beharko genuke beti!\nEsplikatzen saiatu naiz ezetz, guk ez daukagula kulparik horretan, boterearentzat beti dela jasanezina jende xehea, jende xumea, jende duina. Batez ere hitz egiteko atrebentzia baldin badauka. Baina Labritek eman dio, inoiz baino neurritsuago, azken ezpata-kolpea:\n– Konponbidea, Telmo laguna, ez da inoiz oihuka hitz egitea, baizik eta sekula ez isiltzea.\ngure zoroetxea, gutuna, gutunak, ipuin seriea, karta, kartak, mikel ayllon, protesta, salaketa


Interneten hastapenetan, 90eko hamarkada hartan, informazio biltegi amaigabea irudikatzen zen, sarbide libre eta errazekoa, munduko jakintza osoa guztion eskura jarri behar zuena.\nInformazio joan-etorri hura negozio bihurtu nahian, berehala sortu ziren lehen ‘puntucom’ enpresak. Batez ere, informazioa eta era guztietako zerbitzuak eskaintzen zituzten: posta elektronikoa, txateatzeko txokoak... Negozio eredu egokirik ez zuten topatu, hala ere, eta gehien-gehienak agertu bezala desagertu ziren.\nEnpresaburuek ondo ikasi zuten lezioa: Internetetik etekin ekonomikoa ateratzeko, negozioa edukian ez beste zerbaitetan oinarritu behar zen. Laster aurkitu zuten modua: “Ongi etorri web 2.0ra!” esan ziguten. “Idatzi zure lagunei, kontatu non zauden, zer egiten ari zaren, zer gustatzen zaizun eta zer ez!”. Informazio hori gordeta eta aztertuta, web 2.0 enpresek negozio iturri oparoa topatu zuten, gutako bakoitzaren profil ahalik eta zehatzena eginez, hasiera batean publizitate pertsonalizatua saltzeko.\nDenborarekin, publizitate pertsonalizatua erakusteko teknikak sofistikatu eta hedatu egin dira, helburu bakarrarekin: guk ahalik eta denbora gehiena ematea haien webguneak eta aplikazioak ikusten eta, batez ere, haien iragarkiak. Horretarako, algoritmoak erabiltzen dituzte: aurrez zer ikusi eta zer egin dugun aztertuta, formula horiek gutako bakoitza pantailari itsatsita mantentzeko zer erakutsi behar diguten kalkulatzen dute.\nKonturatzerako, gutako bakoitza burbuila digital moduko batean sartu gaituzte, non beti antzeko edukiak erakusten zaizkigun. Facebooken, Twitterren eta antzekoetan, gure gustu eta joera berak dituztenen mezuak erakusten zaizkigu beti; Googlen hitz bera bilatuta, emaitza ezberdinak jasotzen ditugu, helburua ez delako topatu nahi dugun hori aurkitzea, baizik eta bilatzailean bertan ahalik eta denbora gehiena pasatzea eta iragarkietan klik egitea. Horrela joaten zaigu denbora, denok munduko jakintza osoa biltzen duen sare horretara konektatuta, baina bakoitzak zatitxo ezberdin bat besterik ikusten ez duela.\nEuskal Herrian ere izan ditugu Internet, negozio baino, mundua hobetzeko tresna bihurtzen saiatu direnak. Eusnet elkartea izan zen lehenengoetakoa. Duela gutxi zendu da haren bultzatzaile nagusia.\n10 minutu baldin badituzu, Eli Pariser adituak bikain azalduko dizu zein diren ‘iragazki burbuilaren’ arriskuak; ez dira gutxi! Bideoa ingelesez dago, baina euskarazko azpitituluak ditu.\nIratxe Esnaolaren gogoeta mamitsua (gure) datuen jabetzaz.


BUKATU DIRA BORTZIRIETAKO UDALEKU ARRAKASTATSUAK\nHemen zaude:Hasiera»Albisteak»Albisteak»BUKATU DIRA BORTZIRIETAKO UDALEKU ARRAKASTATSUAK\nBortzirietako Euskara Mankomunitatea 2015-08-05 0 Iruzkin\nUrtero bezala, mankomunitateak udalekuak antolatu ditu 3 eta 12 urte bitarteko neska-mutikoentzat. Aurten inoiz baino haur gehiagok izen eman dute: guztira 187 haur ibili dira udalekuetan. Eta udalekuak gidatzen eta dinamizatzen 23 begirale aritu dira. Herriz herri honela izan dira izen emateak: Arantzan 25 neska-mutiko, Beran 84, Etxalarren 16, Igantzin 8 eta Lesakan 54.\nUdalekuak uztailaren 6tik 31ra izan dira Arantza, Bera eta Etxalarko kasuan, uztailaren 13tik abuztuaren 7ra Lesakan eta Igantzin, berriz, hamabortzaldi bakarrean, uztailaren 13tik 24ra. Hain zuzen ere aurten lehen aldiz aukera izan da udalekuetan lau asteetarako edo bi astetarako izen emateko. Aukera horren alde egin dute 45 haurrek.\nGainera, aurten udalekuak bortz herrietan atera dira. Izan ere, azken hiruzpalau urteotan herri batzuetan ez dugu lortu talderik ateratzea.


Mintzola Mintegiko ikertzaileekin izan da Bertsoa — Bertsozale Elkartea\nMintzola Mintegiko ikertzaileekin izan da Bertsoa\nGainera, Durangoko Azokari begira, egunotan bertsolaritzari loturik atera diren argitalpenei ere egin die tartea sareko plazak; esate baterako, atzo aurkeztutako "Bertsolaritzaren bilakaera genero ikuspegitik" infografia.\nPasa den azaroaren 15ean, bertsolaritzaren ertz ezberdinak aztertzen dituzten ikerketak ezagutzeko abagunea izan genuen Amasa-Villabonako Subijana etxean (Gipuzkoa). Bertsoa.eus atariko kamerak ere han izan ziren eta mintegian parte hartutako ikertzaileekin hitz egiteko tartea hartu zuten, beren ikerketen nondik norakoak aletzeko: Antxoka Agirre, Luzia Alberro, Harkaitz Zubiri, Ane Labaka eta Beñat Muguruza ikertzaileekin ez ezik, UPV/EHUko Laboa Katedrako zuzendaria den Jone Miren Hernandezekin eta Mintzolako patronatu kide den Beñat Gaztelumendirekin ere elkartu ziren.\nDatorren astean Durangoko Azoka izanik, asko dira egunotan aurkezten ari zaizkigun argitalpenak; tartean, bertsolaritzari loturiko zenbait. Jon Maia partaide duen eta bertsoak ere uztartzen dituen Hezurbeltzak taldearen lanaren ingurukoak bildu ditu Bertsoak, eta baita Bertsolaritzaren bilakaera genero ikuspegitik infografiaren ingurukoak ere.\nBaina Bertsoa.eus zerbait bada, sareko plaza da! eta bertsoak ez dira faltako: amaitu berri den Bertsoaroko gazteen bertso saioa, Soraluzeko jaialdia eta Bizkaiko bigarren finalaurreko hautaketa zabala dago ikusgai eta entzungai.\nBertsolaritzari loturiko argitalpenen jarraipena egiten ari da Bertsoa.eus


Daniel Kirkwood - Wikipedia, entziklopedia askea.\nDaniel Kirkwood (Harford County, Maryland, 1814ko irailaren 27a - Riverside, Kalifornia, 1895eko ekainaren 11a) gerriko nagusiko asteroideen banaketako hutsuneak lehen aldiz 1857an ikusi eta Jupiterrekin orbita erresonantziaren ondorio bezala zuzen azaldu zituen astronomo estatubatuar bat izan zen.\nHarford konderria (Maryland), 1814ko irailaren 27a\nRiverside (Kalifornia), 1895eko ekainaren 11 (80 urte)\nSaturnoren eraztunetan Encke banaketa eta Cassini banaketa nola gerta zitezkeen ere azaldu zuen.\nGainera, Eguzkitik oso gertu igarotzen diren kometa talde baten existentzia iradoki zuen lehena ere izan zen, gaur egun Kreutz eguzki arraskari taldeko kometak bezala ezagutzen direnak, Heinrich Karl Friedrich Kreutz astronomo alemaniarraren omenez, 1888an aztertu zituena. 2004 arte kometa hauetako 500 aurkitu ziren SOHO eguzki ikerketa satelitearen C3 eta C2 LASCO koronografoekin.\nWikimedia Commonsen badira fitxategi gehiago, gai hau dutenak: Daniel Kirkwood\nArtikulu hau Marylandeko biografia baten zirriborroa da. Wikipedia lagun dezakezu edukia osatuz.\nMultimedia: Daniel Kirkwood\nAzken aldaketa 16 otsaila 2019(e)an, 17:07(e)tan\nOrriaren azken aldaketa: 16 otsaila 2019, 17:07.


Izena: Laudioko geltokia\nAutorea: Jose Enrique Marrero\nHerri erdian dagoen geltoki hau Bilbo-Tutera trenbide sareari dagokio.\nEraikin angeluzuzena da, eta beheko solairua eta lehenengo solairua dauzka; behean txartelak saltzeko gela, itxarongela eta taberna daude, eta goian etxebizitza. Jose Enrique Marrerok eraiki zuen, 1931n, eta 1988an zaharberritu egin zen.\nHormak harlanduz eginak dira lehenengo solairuraino, eta fatxadaren gainerako zatia manposteria luzituz. Ertzetan moldurak eta modiloi konikoak ageri dira. Teilatu isuri biko batez estalita dago, teila arabiarrekin . Gorputz nagusiaren teilatuan txapitula txiki bat ikus daiteke.\nFatxada gorputz nagusi batez eta alboetan bi gorputz berdinez osatuta dago. Gorputz nagusian, erdian, sarbidea nabarmentzen da, goiko aldean baoz osaturiko triptiko bat daukana; baoak balkoi jarraitu batez lotuta daude, baranda forjatu batekin eta mentsula apaingarriekin. Alboetako gorputzak nabarmenduz kutsu militarreko bi garitoi daude. Fatxada errematatzen frontoi bat ikus daiteke eta, bertan, armarri bat, kasket batekin eta landare motiboekin. Oro har, eraikina fatxadaren kromatismoagatik da ikusgarria, eta ezaugarri hori baoetako baketoien apaindura berdeak areagotzen du.\nSarrerako ate nagusiak atetila bikoitzez horniturik daude. Zur forratuz eginak dira, burdinazko txaparekin, eta berde kolorez apainduta daude. Fatxada nagusian patin bikoitzeko eskailera bat ikus daiteke, kaletik geltokiraino doana.\nBidariek itxaroteko markesina nasan dago, eta Marrerok berak diseinatua da. Eraikin angeluzuzena da, isuri biko zurezko teilatuarekin, horietako bat bestea baino luzeagoa, eta teila arabiarrez estalia. Sarreran zirkuluerdiko bi arku handi daude, harlanduz eginak, giltzarria nabarmentzen zaielarik. Eraikina egin zen urtea ikus daiteke bertan. Markesinara bost baotatik sartzen da argia, eta bao horiek leihoburua dute eta kristalez hornituta daude.\nLaudioko geltokiaren multzoa osatuz trenbide orratzak aldatzeko eraikina dago, geltokiari berari erantsita, komunetarako eraikin txiki bat eta geltokiko biltegietarako pabiloi bat, angeluzuzena eta hormarte bakarrekoa, isuri biko teilatuarekin eta karga tunelekin.


Nor da Andoaingo zozo zuria? • ZUZEU\nEratu dira Hego Euskal Herriko udalerriak. Espero bezala, Andoainen izan ezik. Ezustean, EAJ-k udalerrian dituen lau zinegotzietako batek PSE-rekin zuten akordioa apurtu eta EH Bilduk alkatetza mantendu du. Ezustean, Gregorio Olasagastiri esker. Bai ala?\nEkainak 12, “PSEk bere hautagai Maider Lainez nahi du alkate. EAJk babestu beharko luke, baina sozialistek ez dute `tokiko jeltzaleen´ sostengua bereganatu orainokoan” irakurri genion Mikel Asurmendiri Argian, “EAJ eta PSE sintonia onean Gipuzkoan… Andoainen izan ezik” artikuluan.\nBaina egunak aurrera egin ahala baldintza gauzatu (“EAJk babestu beharko luke”) eta bi alderdien arteko sintonia afinatzeari esker, akordioa lortu zuten PSE-k (1.887 bozka, 5 zinegotzi) eta EAJ-k (1.750 bozka, 4 zinegotzi), sozialistak goratu eta zerrenda bozkatuenari, EH Bilduri (2.112 bozka, 6 zinegotzi), aginte makila kentzeko.\nHorrela ondorioztatu zitekeen, besteak beste, Aiurri aldizkarian koalizio abertzaleak argitaratutako oharra irakurrita: “Azken orduko berriek aditzera eman dutenez, PSE eta PNVren arteko akordioa errealitate bat da”.\nEkainak 13, udalerriak eratzeko eguna. Errealitatea zen akordioa gauzatu baino lehen apurtu egiten da.\nPSE-ko Maider Lainez babestekoak ziren EAJ-ko lau zinegotzietako batek botoa “zuritu” eta kale egiten du; Ana Karrere izango da berriro Andoaingo alkatea. Udaletxean, poz algarak ezkerretara, serio demonio eskumatara eta amorrazioz… zentroa (zerbait esatearren). Zer gertatu da?\nLaster orokortu da susmo bat, “PNV-ko independente bat izan den/k“. Biharamunean, “Ezustea eta salbuespena Andoainen” kronika irakurri dugu Berrian; “(…) hitzartutakoa ez baitzuen bete lau ordezkari jeltzaleetatik batek (Gregorio Olasagasti independenteak): diziplina hautsi, eta Maider Lainez alkategai sozialista babestu beharrean boto zuria sartu zuen hautetsontzian” dioena.\nEkainak 14, biharamuna. Arestian aipatutako kronikan “bakoitzak aurrean zuen paper zurian aukeratutako alkategaiaren izena idatzi, eta hautetsontzian sartzen hasi ziren zinegotziak, banan-banan” irakurri dugun arren, lehen esan bezala, denen ahotan dago Gregorio Olasagasti izan dela PSE eta EAJ-ren arteko sinfonia desafinatu duena. Nola jakin ordea, botoa sekretua bada eta EAJ-k ez badu jazotakoaren bilanik ezagutzera eman orainokoan?\nEgokiena tokian tokiko komunikabideetara jotzea izan ohi da, informazio zehatzena aurkitze aldera. Eta hara! Aiurri aldizkariko kazetari Joni Ubedak, bere blog-eko “Txalotzea gizalegezkoa da” sarreran, larunbat goizean jazotakoak kontatzen ditu, “Andoaingo agintaldi berriko kargu hartze ekitaldiak hedabideetan zeresan handia ematen duela ikusita”.\nLarunbat eguerdian, etxerantz doala, Gregorio Olasagastirekin gurutzatu da Ubeda. “Aspaldi ezagutzen dut (…), Jeltzaleen artean boto zuriaren alde egin zuela sinestuta nengoen, eta zerbait adierazi nahi izanez gero Aiurrin aukera bazuela esan nion -dio kazetariak-. Aurpegia aldatu zitzaion orduan; bera ez zela izan adierazi zidan. Ez zuela deus esatekorik, leial jokatu zuela eta izatekotan afera Andoaingo EAJk argitu behar zuela. Horrela bota zidan”.\nHonako pasarte hau baino lehen, Andoaingo bozketaren emaitzak udalbatzan sortu duen erreakzioa kontatzen du, zehatz-mehatz, Ubedak. Jeltzaleen artean, Olasagasti izan bide da EH Bilduko alkatea txalotu duen bakarra; aurreritzia eragin dion keinua. “Ana txalotu dudalako, neuk zuriz bozkatu dudala. Hori esan didate kalean. Aizu, txalotzea gizalegezkoa da”, azaldu dio Olasagasti irakasleak.\nEAJ-k Andoainen alkategai aurkeztu zuen Mari Jose Izagirrerekin eta Gregorio Olasagastirekin batera, Imanol Goenaga eta Iñaki Egibar dira egun herriko zinegotzi jeltzaleak.\nLauren artean, nor da zozo zuria?\nakordioa, alkatetza, Ana Karrere, andoain, EAJ, eh bildu, Gregorio Olasagasti, Joni Ubeda, PSE, udal hauteskundeak\nAsteko inkesta: zenbat liburu irakurtzen duzu?\n5 pentsamendu “Nor da Andoaingo zozo zuria?”-ri buruz\nGarbiñe 2015-06-15 12:45\nNola dakizue zuri eman zuena EAJkoa dela? Ezin al da izan PSEkoa?\nAreago, fiskalak aurrera egiten badu ikerketan, 15 zinegotzien artean aurkitu beharko du erruduna, baita EH-Bildukoen artean ere. Gezurra badirudi ere. Horretarako ziren botoak isilpekoak, ez?\nEki Zubimendi 2015-06-15 15:21\nOlasagasti ez dela izan dio EL PAISek artikulu honetako 4. parrafoan.\n…Olasagasti ha asegurado por teléfono a este diario que no ha sido el que ha emitido el voto en blanco. “Yo no he sido”, ha afirmado, sin querer realizar más declaraciones… http://ccaa.elpais.com/ccaa/2015/06/13/paisvasco/1434187573_571375.html\njoseba 2015-06-16 09:34\nZuria akaso izango da, baina ez zozoa!\nIrala 2015-06-16 13:49\nLehenengo lerroa: “Andoainen izan ezik…”\namonamantangorri 2015-06-16 17:43\nOlasagastik kargua utziko du. http://www.naiz.eus/eu/actualidad/noticia/20150616/el-edil-que-voto-en-blanco-en-andoain-pone-su-cargo-a-disposicion-del-pnv


«Etorkizunean enpresa txiki bat sortu nahi dut»\n13 martxoa, 2020 Kate Motzean 351\nMarokoar jatorria badu ere, itsasoar peto-petoa da Nisrine Haissouf (Itsaso, 2001); herri txiki horretan jaio eta hazi da, eta gustura dago bertan, herritarren artean dagoen giro apartarekin. Alegia auzoan bizi da gurasoekin eta bi ahizpekin, eta etxean arabieraz, gaztelaniaz eta euskaraz hitz egiten dutela dio. Marokoko Casablanca hirikoak dira gurasoak, eta urtean behin hara joaten saiatzen dira. Eskolan Ormaiztegin eta institutuan Beasainen ibili ondoren, urrutirago joan da unibertsitate mailako ikasketak egitera, Donostiara. Enpresa Administrazioa eta Zuzendaritza ari da ikasten. Gustura ari dela aitortzen du, ekonomiaren mundua asko gustatzen zaiolako. Etorkizunean enpresa txiki bat sortzea gustatuko litzaioke; oraindik ez du erabaki zein arlo landuko lukeen.\nMusika entzutea, dantza egitea eta futbolean jokatzea. Kadete mailara arte Beasain futbol taldean jokatu nuen.\nVendettaren Begitara begira.\nTe berdea, eta ogia olioarekin eta eztiarekin.\nZein da zure oinetako zenbakia?\nFamiliarekin eta lagunekin egoteak, maite dudan jendearekin egoteak.\nNire izeba batek oparitu zizkidan belarritako batzuk.\n« «‘Zuri salbatzailearen’ figura ikertu nahi dugu»\nPatinete bat opari »


Susa literatura - Soka\nBarruko argazkia: Aitor Matauko\nHitzaurrea, Fernando Bernués\nHitzostea, Iñaki Rikarte\nEgon daitekeen irudirik beldurgarrienarekin hasiko gara. Irudi iluna, ankerra, ulertezina. Irudi hori nondik datorren nik neuk ere ez dakit. Haurtzaroan pilatutako beldur askoren puztea izan daiteke, edota helduaroan albisteetan irakurritakoen kezka nahasia. Irudi horri egin nahi nion nik tira, sokaren mutur batetik bestera zer zegoen deskubritzeko. Tirabira bidaia horretarako Igor, Soinketako irakaslearen pertsonaia, aukeratu dut. Ez santu, ez deabru, ez heroi eta ez gaizkile, hortxe tartean dagoen pertsona. Igorrekin egin dut bidaia hau, erruaren bila, erruan barrena, erruaren beraren balio eskasa aztertzeko. Erruak izen-abizenak ditu, konkretua da, artxibatu eta kaxoi batean sar daiteke. Errua eduki daitekeen zerbait dela esaten digu hizkuntzak berak. Erruduna bilatzen dugu beti eta, behin topatuta, lasai, zerraldo egiten dugu lo. Aldiz, erantzukizuna amorfoa da. Denok harrapatzen gaitu eta ez digu uzten atseden hartzen. Erruaren eta erantzukizunaren arteko muga horretan, hortxe kokatu nahi nuen istorio hau.\nHattie Naylor antzerkigile ingelesaren eta Thomas Vinterberg zinemagile danimarkarraren lanekin zorretan nago, haien erritmoa, egitura eta ausardia iparrorratz izan baititut nire lehen antzerki lan hauxe idazterakoan.\nSoka-rekin, eskolan jazarpena sufritu eta jasaten dutenak, haien senideak eta horri aurre egiteko lanean diharduten guztiak hartu nahi izan ditut gogoan. Nire asmoa, bidaia honekin, Igorrekin batera sokari tiraka, gogoeta egitea besterik ez da. Eta zuek, ikusleak, abisatuta zaudete: ondorio edo erantzun zehatzik gabeko gogoeta izango da. Zuekin batera egin nahiko nuke tira, gogoeta hori guztion artean partekatu eta norberak bere ondorioak atera ditzan.\nSoka antzezlana Tanttaka Teatroak estreinatu zuen 2017ko maiatzaren 9an Arriaga antzokian, Dramaturgia Berriak deialdiaren barruan.\nEgilea: Mikel Gurrea.\nEszenografia eta zuzendaritza: Fernando Bernués.\nInterpretea: lñaki Rikarte.\nArgiztapena, soinu-banda, proiekzioak: Acrónica Producciones.\nIrudiak: Mikel Gurrea.\nKoordinazio teknikoa: Edi Naudó.\nLantalde teknikoa: Edi Naudó, Dani Bernués, Txema González.\nDiseinu grafikoa: Javi Alonso.\nArgazkiak: Aitor Matauco.\nEkoizpen exekutiboa: Ane Antoñanzas.\nAzpiko guztiek Igorren ahotsetik hitz egiten dute:\nEspazioari buruz egilearen oharra:\nEspazio eszenikoaren deskribapena soila izatea bilatu nuen.\nNire bizitzan lehenengo aldiz beste norbaitek zuzenduko zuen testu bat idazten ari nintzen eta oholtzara eramate hori ez nuen niretzat kezka izaterik nahi. Zentzu horretan, libre izan nahi nuen.\nSokaren —elementu nagusiaren— erabilera, haren adierak eta eraldaketak oholtzan, horiek bai, irudikatu eta idatzi nituen. Objektu bakar bat anplifikatzeko ariketa eginez.\nSoinu geruza eta hainbat musikaren tratamenduak ere kontutan izan nituen. Zinematik etorrita, soinuaren iradokitzeko boterea oso barnean daramadalako.\nGainontzean, pertsonaian, honen ahotsetik irteten diren pertsonaietan, haien hitz, keinu eta erritmoetan kontzentratu nahi nuen. Idazterakoan, horren guztiaren aurrean ikusleak egongo balira bezala. Ikuspuntua, denboraren tratamendua eta trantsizioak landu nahi izan nituen, idazterako orduan, nik neuk ere bakarrizketa eginez, istorioa idazten/esaten/askatzen den neurrian nik neuk ere adierazitakoa jasotzeko asmoz.


Bergarako Gabero abesbatzak hirugarren saria Gabon Abesti Sariketa Probintzialean - Bergara - Goiena.eus\nBergarako Gabero abesbatzak hirugarren saria Gabon Abesti Sariketa Probintzialean\nItziar Larrañaga 2020-01-03 14:00\nErrenteriako lehiaketa parte hartu zuten Gaberoko kideak, amaieran.\nBergarako Gabero abesbatzak –Bergarako Orfeoi Gaztea– hirugarren saria lortu zuen abenduaren 29an Errenterian jokatutako 73. Gabon Abesti Sariketa Probintzialean. Ereintza elkarteak eta Gipuzkoako Abesbatzen Federazioak antolatutako jaialdian, lurraldeko 7 abesbatzek hartu zuten parte; Bergarakoak, gazteenak. Hernaniko Kantuban abesbatza izan zen garaile.\nAitor Garitanok zuzendutako Gabero abesbatza da Bergarako Orfeoiaren harrobia eta lan bikaina egin zuen abenduaren 29an Errenterian egin zen lehiaketan. Imanol Elizasu eta Josu Elberdiren Mariaren semea eta Juan Tony Guzmanen Mariari abestuz interpretatu zituzten 18 urte baino gazteagoak –zuzendariak 19 ditu– diren abesbatzako 26 kideek.\nHernaniko Kantuban abesbatzak irabazi zuen lehiaketa –800 euro– eta bigarren gertu zen Galtzagorri, Errenteriakoa –600 euro–. Bergararrak hirugarren geratu ziren –300 euro– eta oso pozik itzuli ziren etxera. 7 koruk hartu zuten parte. Sariak eroan zituzten aipatutako hiruez gain, beste lau hauek: Astigarragako Eragiyok, eta Errenteriako Adaxka, Garrintzi eta Gazte Kemena.\nBergarako abesbatzakoek, Eli Muruamendiarazen –pianoan– eta Iñaki Letamendiaren –perkusioan– laguntza izan zuten lehiaketan.\nMuruamendiaraz, Garitano eta Letamendia.


Txantxiki Familia Taldeak Siriara bidaltzeko material bilketa egingo du — Berbia\nTxantxiki Familia Taldeak Siriara bidaltzeko material bilketa egingo du\nMantak, elikagaiak, osasun materiala eta haur nahiz emakumeentzako higiene produktuak jasoko dituzte Eltzian\nBi astez luzatuko da Txantxiki Familia Elkartearen material bilketa kanpaina, gaurtik, hilaren 15era arte. Bi aste hauetan zehar, materiala, Eltziako Lagun leku elkartera eraman ahal izango da 17.00etatik 20.00tara.\nLaguntza humanitarioa SiriaraA izendatu duten kanpaina honetan osasun eta higiene produktuak nahiz elikagaiak batuko dira. Haurrentzat pardelak eta toallitak; emakumeentzat konpresak; mantak, berriak edo erabiliak baina egoera onean daudena; arroza, pasta, esne hautsa eta txerrikirik ez duen eta latan dagoen janaria; xaboia barran eta mediku materiala, hau da, bendak, gasak, iodoa eta antzerako gaiak.\nOñatin bi aste hauetan batzen den materiala Madrilen egoitza duen AASP Siriar Herrialdearekiko Laguntza Elkartearen bitartez Siriara bidaliko da. Oñatitik Madrilerako garraioa berriz, Fundacion Seurekin doan egiteko bidea adostu du Txantxiki taldeak.\nEra berean, kanpainan laguntzeko prest leudeken bolondresei dei egin die Txantxiki taldeak. Hauen lana, bildutako materiala sailkatu eta bidalketa prestatzea izango da. Laguntzeko gertu dauden herritarrei Txantxiki Elkartearekin harremanetan jartzea eskatzen zaie, mezua, honako helbide elektroniko honetara bidaliz: txantxiki@gmail.com\nAASP G.K.Erekin batera eta Oñatin gaur hasi den bezala, estatuko beste hainbat herritan ere Siriara bidaltzeko material bilketa kanpainak egiten ari dira.\nIrratia: Oñati Irratia